Oraindik Vueltan garaipena lortu ahal dela uste du Movistar Team taldeak - Sakana - Guaixe.eus\nOraindik Vueltan garaipena lortu ahal dela uste du Movistar Team taldeak\nGuaixe 2019-09-12 10:14\nAtzoko etapako eguneko ihesaldia sustatu zuen talde nafarrak, eta Nairo Quintana sailkapen orokorreko bigarren postura igo zen. Roglickek eusten dio lidergoari baina Avila eta Madrilgo etapetan erasoak espero ditu\nEspainiako Vueltan ia guztia erabakita zegoela uste zuten askok. Primoz Roglic (Jumbo) liderrak ongi eutsi zuen Kantabria eta Asturiasko etapa menditsu gogorretan eta liderraren maillotari eusteko aparteko zailtasunik ez zuela izango aurreikusten zen. Baina Movistar Team taldeak ezustekoa eman zuen atzo, erasoa jo, eguneko ihesaldia sustatu eta Nairo Quintana sailkapen orokorreko bigarren postura igo zuelako, Roglicetik 2:24ra. Madril eta Avilako etapetan oraindik zeresana ematen jarraitu nahi du Jose Luis Arrietak gidatzen duen taldeak, Vuelta oraindik ere irabazi ahal dela uste dutelako.\nHaizeak baldintzatu zuen atzo Aranda de Dueron hasi eta Guadalajaran despeditu zen etapa. Movistar Team taldeak bultzatuta, 28 txirrindularik egin zuten aurrera, tartean Movistar Team talde erdia, Nairo Quintana eta Hiriberriko Imanol Erbiti bertan zirela. Baita ere Deceuninck taldeko Gilbert eta Leclercq eta Astana taldeko Luis Leon Sanchez eta Gorka Izagirre, besteak beste, baina Roglic liderraren taldeko inor ere ez. Ordura arte sailkapenean bigarrena zen Alejandro Valverde tropel nagusian geratu zen, Primoz Roglic lider eslobeniarrarekin. Aurreko taldea, tarteka haizea lagun, alde handia ateratzen hasi zen eta horrek hegalak eman zizkion aurrean zioen Movistarreko Nairo Quintanari, Imanol Erbitik emandako laguntza ordaindu ezinari esker. Izan ere, atzera ere taldeburuaren aldeko lan izugarria egin zuen Hiriberrikoak eta ihes egindakoek 6 minutu pasako tartea ateratzea lortu zuten.\nAtzean, tropel nagusian ihes egindakoek hartu zuten aldea ikusita izutzen hasi ziren, Roglicek lidergoa zalantzan ikusi zuen eta Astanako Lopezek podium aukerak ihes egiten. Horrela, Astana taldea abiadura handitzen hasi zen eta euren gidaritzapean taldetxo batek egin zuen salto iheslariei tartea mugatu nahian. Talde horrekin egin zuen bat Roglic liderrak. Horrela, lasterketa bi blokeen arteko erlojupeko batean bilakatu zen. Aurrean Leclercquek eta Erbitik tiratzen zuten, eta atzean Roglickek eta Astanakoek. Lopezek aurreko taldean zeuden Izagirre eta Luis Leon Sanchezi lehen taldea uztea eta bigarrenean bera laguntzea eskatu zien.\nAzkenean, esprintean Philippe Gilbertek (Deceuninck) etapako garaipena lortu zuen esprintean. Nairo Quintana 10 segundora sartu zen, eta Imanol Erbiti 51 segundora. Sailkapena irauli zuen Movistar Team taldeak. Roglicek lidergoari eusten dio baina 2:24ra du Nairo Quintana eta 2:48ra Alejandro Valverde. Gorka Izagirre 61.a da eta Imanol Erbiti 63.a.\nVuelta ez dago erabakia\nHortaz, oraindik ez dago argi Espainiako Vueltan zer gertatuko den. Madrilgo mendizerran eta Avilan gelditzen diren etapetan lehia estua espero da. Roglicek atzo esan zuen ez zuela beldurrik pasa, baina, halaber, Vueltan edozer gerta daitekeela eta Madrilen eta Avilan “borroka handia” egongo dela gaineratu zuen. Movistar Team taldean ere argi dute: “oraindik irabazi daiteke, jakina, asteartean esan genuen bezala”. Hori esan zuen atzo Alejandro Valverdek.\nGaurko etapa Colmenar Viejon hasi eta Becerril de la Sierran despedituko da, Madrilgo mendizerran, lehen mailako 4 porturekin: Puerto de Navacerrada, Puerto de la Morcuera, bitan, eta Puerto de Cotos, helmugarako 25 kilometroren faltan. Ostiraleko etapa laua izango da, ihesaldi edo esprinterrendako egokia, eta larunbateko etapa, Avilan, Arenas de San Pedro eta Gredos artekoa, etapa menditsua, lehen mailako bi mendate eta 3. mailako Gredos gainan despedituko dena. Beraz, etapa interesgarriak daude aurretik, Vuelta ez delako erabaki. Igandean ikusiko da nork janzten duen behin betiko liderraren maillota.\nImanol Erbiti eta Gorka Izagirre Mundialerako aurre-sailkatuen zerrendan\nIrailaren 29an Txirrindularitza Mundialak jokatuko dira Yorkshiren. Espainiako selekzioak atzo aurkeztutako aurre-sailkatuen zerrendako daude Imanol Erbiti eta Gorka Izagirre sakandarrak, ondokoekin batera: Alejandro Valverde, Mikel Nieve, Jose Joaquin Rojas, Marc Soler, Ion Izagirre, Luis Leon Sanchez, Omar Fraile, Jonathan Castroviejo, David de la Cruz, Enric Mas, Jesus Herrada, Ivan Garcia eta Alex Aranburu. 16 txirrindularietako zerrendatik behin betiko aukeraketa egingo du Pascual Mompalier selekzionatzaileak Vuelta bukatu bezain pronto.\nKirola Hiriberri Arakil Uharte Arakil Ziordia


Ankararek Ekialdeko Express hegaldien interesa handitzen du Kars-en artean RayHaber | raillynews\nHasieraTURKEYCentral Anatolia Region06 AnkaraEkialdeko Ankara eta Ankara arteko interesa\n20 / 12 / 2017 06 Ankara, Intercity Trenbide Sistemak, RAILWAY, GENERAL, TURKEY\nAnkararek Kars Eastern Express hegaldien gaineko interesa areagotzen ari da: Ankara eta Kars arteko TCDD-eko tren trenaren zerbitzua eskarian hazten ari da. Kars, 18-25 urte bitarteko gazteek egunero edo 2 eguneko asteburuko oporretara joaten diren tokietan, leku bisitatuenetako bat bihurtu da. Argazki-ibilaldiak antolatzen dituzten talde asko Kars-era ere joan ziren Eastern Express-ekin. Egunkaria Habertürk'ten Space Kesmen'in eguneroko argazkia atera eta leku bihurtu zen Kars, sare sozialetan eta Instagram'da agendan. East Express gazteen artean 'bezala' bihurtu da.\nHotelak beteta daude\nMurtaza Karaçanta Kars-eko alkateak, Karsen gero eta interes handiagoaren zergatia laburbilduz, honako hau esan zuen: “Kars turismo-paradisua da, nekazaritza eta abeltzaintza baita. Neguko turismoa da nagusi Karsen. Sarıkamış gure landa sabela eta pista presentzia beste edertasun bat da. Sarıkamış, Ani Ruins, Kars gaztelua azaltzen saiatzen ari ginen, arrakasta lortu genuela esan dezakegu. Kars-Tbilisi-Baku trenbidearen proiektua amaitu eta trenak hastea balio erantsia gehitu zen. 100 portzentajeak gure hoteletan bizi dira. Aurten eskaera gehiago dago. Bagoiak osagarriak gehitu ziren East Express-era Kars-era etorri nahi dutenentzat. Gure hiriaren eskaeraren arrazoi nagusia neguko turismoa da. "\nGeltokian ere bai\nEast Express txartelen prezioak\nEast Express txartelen prezioak atalaren arabera aldatzen dira £ 47 TCDDren webgunera begiratzean, lineako sarrerak berehala eros ditzakezu.\nAnkara-Kurtalan (Express) 1 ohe HEGOALDEKO ADIERAZPENA £ 87,75\nEast Express ibilbidearen mapa\nAnkara Kırıkkale Kayseri Sivas Erzincan Erzurum Kars ibilbidea eta 1933 kmibilbidea 24.5 ordutan (egun 1 30 minutu) TCDD-ren East Express-ena da.\nIlgaz eski-zentroak interesa handitzen du\nGarraio publikoan interesa handitzen da Datca-n\nGero eta gehiago Ankara biztanleria, Garraioa aurrera egin behar da\nYHT Duzce Passes Sinadura Kanpaina handitzen laguntzeko\nHistoria gaur: 23 abuztua 1991 Eastern Express Haydarpasa eta Kars artean ...\nKars Ekialdeko Express Bidaiaren Kexa daude\nBTK eta Zuzeneko Line Turkiako lehen trenbidea Kostanay batera\nSamsun Akdağ eski-zentroak interesa handitzen du\nTrenbideko langileen grebari Frantzian


Txintxo ibili (eta erabili garraio publikoa) - blogoetak\n2021-07-05: 21:44ko trena, Donostiako geltokitik irten berri.\nIluntzeko hamarrak laurden gutxi dira, jendez gainezka dago nasa, hiriburuko tren geltokian. Gazte jendea da nagusi, hondartzan eguna emanda datoz, itxuraz. Ekialdetik iritsi behar duen aldiriko trena berandutu egin da minutu batzuk; nasa nola, halaxe etorri da trena ere, azkenean: elkarren gainka jendea, segurtasun distantziak barregarri.\nKaka esplikatzea litzateke argazkiotan ikusten dena deskribatzen hastea, itsuak ere ikusiko luke. Airean birusik dabilenetz ez da sumatzen; musukoen ertzetik ageri diren begietan nabariak dira, ordea, kezka eta ezinegona. Eta aldamenekoen elkarrizketetan entzuten direnetan ere bai: “Ez zegok eskubiderik!”, “Errua, gero, gurea da beti.”, “Hona ez ditizten, ez, ertzainak bidaliko!”, “Honelako egunetan tren gehiago jarri beharko lituzkete, badakite jendetza pilatuko dela ordu honetan.”, “Bada aurrekoa beteago joan da, oraindik, hau baino!”… Neska kuadrila batekoen artean badira musuko bat bestearen gainean jantzita daramatenak. Aurrerago, berriz, badira berriketan ari diren beste gazte batzuk, maskara zaldiaren ahokoa bezala jantzita, kokotsaren azpitik tenk; ondo jartzeko eskatu die emakume batek, eta txintik esan gabe goratu dute sudurretik gora. Haien ondoan adineko bikote bat dago eserita, burumakur, zutik daudenak gainean dituztela, hamaika beso arku: estu eusten diote musukoari musuaren kontra, germenei sarbidea galaraziko dietelakoan edo.\nSupituki, Ahots zerutar bat entzuten hasi da goitik, goi-goitik; isilik bidaiatzeko agindu du aurrena, eta hitz potoloak botatzen hasi da gero: “Autoerantzukizunerako garaia da, autoisolamendua dugu helburu; auzolana gidari, birusaren aurkako gerrate honetan”. Hitzon ondotik, konkretura jo du: “Gauerditik aurrera hobe denok etxean geratzen bagara”, eta, berriro ere, “birus gaizto honi aurre egin behar diogu denon artean”. Pulpitutik bailetorren, berbaldia luzatu egin da eta errieta bihurtu azkenerako: denon hobe beharrez ezarritako neurriak ez ditugula behar bezala betetzen, musukorik gabe gabiltzala alberdanian hara eta hona, horregatik gaudela gauden bezala; herritar xeheona dela gertatzen ari denaren errua, hein handi batean; gazteona, bereziki, ea zer den etengabe elkarrekin egon nahi hori… Kaleko edana dela-eta ere berealdikoak eta bi bota ditu Ahotsak, behin baino gehiagotan polizia bidali behar izan dutela azpimarratuz (horrek duen kostuarekin), eta garbi utzi du guztiz debekatuta dagoela kale zurruta; eta ikasketa bidaian joandako mukizu horiek, berriz, museoak ikusi gabe parrandan ibili direla neurrigabe, gehiegikerian… horregatik itzuli direla itzuli diren bezala. Agintariak gauzak zuzen egiten ari direla esan du Ahotsak –musika goxo batez lagundua, orain–, ez dagoela gehiago egiterik.\n“Trenetik ateratakoan –jarraitu du Ahotsak, aho betez–, ez erantzi maskarak (aire librean ere derrigor erabili behar dira), eta metro eta erdi edo bi metroko segurtasun distantzia gorde; gogoratu aretoen edukiera mugatuta dagoela, eta mahai baten inguruan eser daitezkeenena ere bai (eta musukoak jakiak eta edariak ahoratzeko baino ezin direla kendu); eta ahal bezain laster erretiratu denok, gaueko hamarrak jota daude eta ez da unea orain gaztetxera, txokora edo tabernara joateko.” Azkenean, ziurtatu du oraingoan ere jarriko dituztela isunak –eta polizia ere prest dutela, behar izanez gero–, eta txintxo ibiltzeko.\nAldamenekoak, isilik Ahotsak bere jarioa isuri duen bitartean, artega mugitu dira beren eserlekuetan: “Botalarrigarria, neska, nora goaz jende honekin. Utikan mehatxuak eta sermoiak, utz gaitzatela bakean!”.\nTrena geltoki batera iritsi berria da, eta bidaiari gutxi batzuk jaisten hasi dira. Kanpotik, poliziaren kontrako oihu batzuk aditu dira, pilotakada hotsekin nahasian.\nCOVID-19, distantzia soziala, errua, garraio publikoa, gazteak, gobernua, maskarak, mehatxuak, musukoak, pandemia, polizia, sermoiak\nARTXIBOA Hautatu hilabetea 2021(e)ko iraila (2) 2021(e)ko abuztua (7) 2021(e)ko uztaila (3) 2021(e)ko ekaina (2) 2021(e)ko maiatza (2) 2021(e)ko apirila (2) 2021(e)ko martxoa (1) 2021(e)ko otsaila (1) 2021(e)ko urtarrila (4) 2020(e)ko abendua (3) 2020(e)ko azaroa (4) 2020(e)ko urria (2) 2020(e)ko iraila (2) 2020(e)ko abuztua (2) 2020(e)ko uztaila (12) 2020(e)ko ekaina (3) 2020(e)ko maiatza (9) 2020(e)ko apirila (34) 2020(e)ko martxoa (32) 2020(e)ko otsaila (5) 2020(e)ko urtarrila (3) 2019(e)ko abendua (4) 2019(e)ko azaroa (3) 2019(e)ko urria (2) 2019(e)ko iraila (4) 2019(e)ko abuztua (4) 2019(e)ko uztaila (3) 2019(e)ko ekaina (3) 2019(e)ko maiatza (8) 2019(e)ko apirila (5) 2019(e)ko martxoa (8) 2019(e)ko otsaila (4) 2019(e)ko urtarrila (7) 2018(e)ko abendua (5) 2018(e)ko azaroa (3) 2018(e)ko iraila (4) 2018(e)ko abuztua (1) 2018(e)ko uztaila (2) 2018(e)ko ekaina (1) 2018(e)ko apirila (2) 2018(e)ko martxoa (3) 2018(e)ko otsaila (3) 2018(e)ko urtarrila (2) 2017(e)ko abendua (1) 2017(e)ko azaroa (2) 2017(e)ko urria (3) 2017(e)ko iraila (4) 2017(e)ko abuztua (4) 2017(e)ko uztaila (3) 2017(e)ko maiatza (1) 2017(e)ko apirila (2) 2017(e)ko martxoa (2) 2017(e)ko otsaila (7) 2017(e)ko urtarrila (7) 2016(e)ko abendua (18) 2016(e)ko azaroa (19) 2016(e)ko urria (21) 2016(e)ko iraila (22) 2016(e)ko abuztua (17) 2016(e)ko uztaila (26) 2016(e)ko ekaina (14) 2016(e)ko maiatza (5) 2016(e)ko apirila (5) 2016(e)ko martxoa (13) 2016(e)ko otsaila (7) 2016(e)ko urtarrila (2)


Inoiz baino ozenago, AMNISTIA | Amnistia Ta Askatasuna\nLehenengo amnistiaren aldeko astea, "Amnistia ez da negoziatzen, herria ari da lortzen!" Az, 2021/05/12 - 20:17 argitaratua\n1977aren otsailaren 26tik martxoaren 6ra arte luzatu zen lehenengo amnistiaren aldeko astea, "Amnistia ez da negoziatzen, herria ari da lortzen!" lelopean. Batzuentzako aski izan zen martxoak 14an baimendutako kaleratzeak, oraindik 39 euskal preso politiko espetxeratuak jarraitu behar bazuten ere.\nHorregatik, bigarren aste bat antolatu zen maiatzak 8tik 15era: "Amnistia orokorra eta orain". Aurrekoan bezala, manifestazioak, itxialdiak, grebak, hitzaldiak... antolatu ziren Euskal Herrian zehar, bai eta errepresio bortitzena jaso zuten ere, zazpi hildako tartean. Errejimenak bere burua amnistiatzearekin batera, urrian azkeneko preso politiko hauek kalera bueltatu ziren.\nOrduztik, Euskal Herriak bere askatasuna lortu ezean, hau da, pairatzen duen zapalkuntza nazional eta soziala gainditu gabe, borrokan jarraitu du eta bere seme-alaba eskuzabalenak errepresioa jasan dute mila era desberdinetara, gaur egun arte.\n1977an bezala, 2021ean badira preso politikoen kaleratzeak Errejimenak arautu bezala onartzeko prest daudenak eta erreforma hausturaren ordez aukeratu dutenak. Horregatik inoiz baino ozenago, AMNISTIAren alde egin behar dugu. Ez baita bakarrik euskal preso politiko, deportatu eta iheslari guztien askatasuna eta aberriratzea lortzea, baizik eta borrokara eraman zituzten arrazoiak desagerraraztea, INDEPENDENTZIAZ eta SOZIALISMOAZ.


Mukosetako birusak, infekzioetatik babesteko harresiaren lehen lerroan - Elhuyar Aldizkaria\nHasiera » Albisteak » Mukosetako birusak, infekzioetatik babesteko harresiaren lehen lerroan\n2013/05/22 299. zenbakia\nMukosetako birusak, infekzioetatik babesteko harresiaren lehen lerroan\nFagoak, bakterio koliforme bati eraso egiten. Arg. Graham Beards/Domeinu publikoa.\nMukosetan bizi diren birusek infekzioetatik babesteko zer rol jokatzen duten ikertu dute San Diego Unibertsitateko ikertzaileek (Estatu Batuak), eta ikusi dute birusen eta bakterioen arteko elkarrekintza funtsezkoa dela immunitate-sistemarako.\nIkertzaileek PNAS aldizkarian argitaratu dituzte ikerketaren xehetasunak. Lan horren arabera, zenbait mukosa ikertu dituzte (anemonak, arrainak, pertsonen hortzoiak...), eta konturatu dira mukosak ingurune egokia direla fagoak hazteko, inguruan baino lau aldiz fago gehiago aurkitu baitituzte mukosetan.\nDena dela, garrantzitsuena ez da hori, baizik eta mukosarekin duten harremana. Izan ere, mukosaren jabe den organismoarekin harreman sinbiotikoa dutela frogatu dute: mukosan bizitzeko eta ugaltzeko aukera dute, eta, aldi berean, organismoa infekzioetatik babesten dute, bakterioekin duten elkarrekintzaren bitartez.\nIkertzaileek azaldu dutenez, elkarrekintza hori bi eratakoa da: batetik, infekzioak eragiten dituzten bakterioak hiltzen dituzte, eta, bestetik, bakterio onuragarrietara sartzen dira, eta beste fago batzuekiko erresistente egiten dituzte. Horrenbestez, funtzio bikoitza jokatzen dute organismoaren osasunaren zaintzan.\nIkerketa “iraultzailetzat” jo du Pennsylvaniako Unibertsitateko Frederic Bushman mikrobiologoak. “Fagoak immunologia-sistemaren zati gisa ikus daitezkeelako ideia berria eta kitzikagarria da”, esan du Nature aldizkariaren webgunean egindako adierazpenetan.


Gaiak: Manex Pagola - Euskonews\nEuskal kantagintza aberatsa da oso; urteetan bizirik mantendu diren letra eta melodia ugariri begiratu besterik ez dago. Eta kasu askotan, Manex Pagola euskaltzale, idazle eta olerkari baxenafarrari esker da. Baiona Hiria–Eusko Ikaskuntza saria jaso zuen egunean, Urtxintxa kanta abesten. Argazkia: Maite Ithurbide.\nPagola 1941ko ekainaren 28an jaio zen Landibarren. Ipar Euskal Herrian ohikoa den moduan, Manexek ere garai hartan herri ezberdinetan ikasi zuen adinean gora egin ahala. Hazparnen hasi zen, bertako kolegioan. Ondoren, Maule, Uztaritze, Auch, Akize eta Baionan aritu zen. Goi Mailako ikasketei dagokienez, Etnologia ikasi zuen antropologia sailetik Bordelen Bordeux III unibertsitatean, eta han egon zen doktoretzara arte.\nOrdurako baina, hasia zen landibartarra kantuak sortzen; 17 urte inguru edukiko zituen aurrenekoa idatzi zuenetik eta ordutik makina bat lan egin ditu. Baina gainera, XX. mendeko 60–70 hamarkadetan euskal kantagintzak izan zuen pizkundearen testigu eta mugimenduaren partaide izan zen. Garai hartan, artista euskaltzaleek gurari bat zeukaten amankomunean; hain zuzen ere, Euskal Herria eta oro har, herritarrak suspertzea. Ezen gogoratu behar baita garai latzak bizi zirela.\nHala, beti ere Euskal Herria bihotzean eta ahoan, egoera politiko eta gai sozialei buruzko abestiak sortu zituen idazle euskaldunak. Berak abesteko edota beste artistek orkestratzeko; baina gogoan geratzen diren kantuen aita bera dela esan daiteke. Horien artean, Pantxoa eta Peio bikoteak abesten duen Urtxintxa kantua; nork ez du errepika ezagutzen: “Nik ere, nahi nuke, izan urtxintxa bezala, hain gora, hain trebe, izaiteko libre...” Abestiak jendeak kantatuak izan daitezen bilatzen du eta bere xedea ongi lortzen du Manexek.\nGainera, hainbat musika ikuskizunen sortzailea ere izan da Pagola; hala nola, Zazpiri bai, Ortziken eta Kanta–Bi izenekoak. Bestalde, haur eta gazteentzako Biba turisma! liburua kaleratu zuen 1978.urtean; Biziaren altzotik (1987) eta Biziaren erroetan (1991) antologien egilea ere bada.\nEzin ahaztu Baionako Euskal Museoan 32 urtez lanean aritu dela, zuzendari orde kargua ere bete duelarik; bertatik, euskal kulturari bultzada ematea izan du jomuga baxenafarrak. Bestalde, politikara ere gerturatu izan da hainbatetan, esaterako, 1979, 1993, 1997 edota 2001. urteetan hauteskundetan hautagai zerrendan egon zen.\nZenbait euskal kazetatan ere idatzi izan du baxenafarrak; Herria, Enbata, Jaunaren Deia, Gazte, Txantxikitin edota Jakin besteen artean. Eta beti ere euskalgintza ardatz harturik, Seaska, edota Gure Irratiaren sormenean lagundu zuen, besteak beste.\nLana aintzatetsiz, 2009ko abenduaren 9an ohorezko saria jaso zuen Manex Pagolak Baiona Hiria–Eusko Ikaskuntza sariketan. Ezen bere kantuak herrikoi bilakatu dira eta opari ederra egin dio hala gizarteari.


Mobile Slot Games | UK's Best Free & Real Money |\nHasiera » Mobile Slot Games | UK Best Free & Real Money\nBest Online Mobile Slot Games: Erresuma Batuko Top Freeplay & Real Money Desbideratzeen!\nAzken Mobile Slot Games eguneraketak & Free Bonus Review by Randy Hall & Thor Thunderstruck egiteko MobileCasinoFreeBonus.com, StrictlySlots.eu eta SlotVault.com\nMobile Slot Games Eguneroko online aisialdi zati handi bat dira mundu osoko milioika pertsonen: aldean payoffs handia eskaintzen dute denbora / diru kopuru gastatu behar, baita free hobariak eta realtime thrills dagokionez neurtezina onurak. Hala ere, Arrakasta horrek esan nahi du, joko aukera daudela erabilgarri nabigatzen duten amesgaizto bat izan daiteke ez da hainbeste aukeran bezala! Zorionez, esaterako guneak Strictly Slots eta SlotVault.com online casino bonus ezaugarri guztien zerrenda zabal bat eskaintzen.\nNahiz eta Coinfalls Mobile Casino - Hau da, nahiko line jokoen eszena berria – hainbat Freeplay dinamikoa baita benetako dirua slots mobile jokoak zein hobari hobea eta payouts are handiagoa joka daiteke hosting ezaguna!\nNahi Visit CoinFalls Casino Gaur & Hasi Real Money irabazlea Mobile Slot Jokoak?\nHartu beheko taulan gehiago awesome eskaintza begirada bat, eta, ondoren, jarraitu gehiago primerako mobile slots jokoak prestazioak irakurtzen!\nThe Best UK Free Slot Bonus Mobile jokoak & Tablet\nonline casinos gehien baimendu Gamers mobile slots jokoak play doan bitartean (Ez dira, erregistratutako kideak nahiz) simulazio moduan, batzuk bakarrik desblokeatzeko hobariak jokalariek beren hasierako benetako dirua gordailu egin dute behin. Zorionez, hori da, zalantzarik ez on Mobile Casino Free Bonus nabarmendu casinos askoren kasuan gertatzen.\nZergatik ez Visit LadyLucks Casino zure free £ 20 bonus for & Play Pots O Plenty Orain?\nErrebisatu LadyLuck Mobile Phone Billing Casino non jokalari berri guztiak lortzeko £ 20 free mobile slots jokoak bonus direnean erregistratu, baita eman gisa 500 £ gordailua partidua hobariak. Eskaintza hau da, eta jarraian estuki esaterako casinos arabera Poltsikoan Fruity £ 10 bonus eskaintzen duten, eta eskaintzen duten £ 5 bonus gordailua ez Coinfalls.\nHori esanda, ez da txikiagoa bonus zenbatekoak eskaintzen duten casinos hori ikusi egin behar pentsatzen sartu engaina…casino bakoitzak wagering baldintzak ezberdinak zein da benetan zer gakoa diferentzia egiten du. mFortune adibidez, baita bere arreba gune gisa PocketWin, halaber, jokalari bat eman £ 5 gordailua hobariak. Hala ere, Jokalari bakarra behar dute, nahiz eta beraien lekuetan mobile jokoak hobariak play behin, horren ondoren zer irabazi dute gorde ahal izango dute! Konparatu beste casinos non free hobariak handiagoak dira, baina batera 30 - 50x wagering baldintzak….\nBisita mFortune & Talde £ 5 Free…Jarrai zer irabazi!\nSlot Berezirik payouts With Jokoak: Eta irabazlea doa?\nBadira batzuk benetan zirraragarria online mobile casino guneak payouts eskaintzen bertan ezer inork amets etortzeko! Vera & John Online Casino bere etekinak handiko erregistro bat dauka. Gamers batzuk bezainbeste irabazi ahal $32,200 bere zirrikitua jokoak. Tunza Munni Jokoak, Cash Splash eta Lotsaloot dute jokalari itzultzen benetan altua. Normalean errentagarritasun handiagoa, Gamers zirrikitua jokoak begiratu behar 95%-98% payout eta makila jolasten dutenei.\nonline slots mugikorra maia Marvels bezalako jokoak guztiak, Jackpot Jester eta Gunslinger Gold Coinfalls Casino payout bat dute 96%. The 96% payout da benetan zer casino jokalari beste nonbait lortuko baino askoz handiagoa. Visit TopSlotSite Mobile Casino & bere Pay-taula begirada bat hartu, bertan slots jokoak egin lehen saiatu nahi duzu uste duzu?\nZer dira Reel Slot Games, Fruta Makinak & Progressive Slot?\nSlot normalean aldaera ezberdinak etortzen eta casino newbie bat horiek gogoratu behar beren joko mobile abentura hasi aurretik. 3 Zinta klasiko mobile slots jokoak izan bat antzezlan single line luzatu zehar 3 spinning kopurua. Jolas hauek diseinu interaktiboa errazagoa newbies erraz ulertzeko gai dira dute. Dira, halaber, apustuak aukerak mugatuak dituzten jokalariek aukera onena. batzuk 3 Kopurua zirrikitua jokoak zaharra Gold Rush klasiko dira, Jackpot Jester eta Aztec 3 reel.\nPlay joko horiek guztiak & gehiago duzu bisitatu Elite Mobile Casino Slot HD onenari Jokoak.\nFruta Makinak klasiko reel mobile slots joko aldakuntza mota bat dira, bertan paylines fruituak tiny erakusten du eta arau errazagoa eta jokatzeko dute. Hemen, Jokalari winnings txiki horrek bere gordailu gehiago iraungo lagunduko du lortuko. PocketWin Mobile Casino Eman izena & Play Pocket Fruta Slot. aurkituko dituzu, gaiak klasiko adibide ezin hobea teknologia modernoa bilera dela. Better oraindik, da hori, jokoak horiek eraikitako aurrerakoia jackpots beraz jokalari zaitez 3-for-the-prezio-of-1!\nSlot Play Real Money for uholdeak da Just One Click Away…\nGaur egun, jendeak ere ez banku-kontu bat behar mobile slots jokoak online. bere telefono mugikorraren zenbakia erabilita erregistratu ahal izango dute, eta gordailua BOKU Pay erabiliz telefonoa Bill arabera, edo Ukash inoiz beren banku xehetasunak ezagutzera beharrik gabe Vales. Bestela, Jokalari ere erabil daiteke, hala nola eWallet Ukash gisa bonoak Gora-up beren online casino kontuak - berriro, beharrik gabe emateko beren banku xehetasunak.\nBisita LadyLucks £ 20 Free Bonus Casino & Play Poseidon en Batua\nBetter oraindik, da jokalari hori sarritan goi-up hobariak denean uholdeak zein bere joko-play tarte are gehiago egiten! Demagun gutxieneko benetako dirua Poseidon erresuma apustu hori besterik 1p per lerroa da, baina whopping £ 6.000 gehienez payout bat du: dirua benetako play uholdeak agian besterik ez du erabakirik onena zortea jokalari batzuk inoiz egin…GAMBLE arduraz eta zortea jokalari duzula izan daiteke!


Ipeñarrieta Jauregi-Etxea (Urretxu)\nHerrigunetik kanpo, jauregi etxe bat agertzen zaigu Irimo mendiaren magalean: Ipenarrietatarren jauregi etxea.\n575 metro karratuko eraikina da, solairu laukizuzenekoa. Erdi-erdian, eskailera-kaxari dagokion zatia gailentzen da, eta horren inguruan gelak daude.\nSolairu nagusian sendiaren armarriak daude, Carrarako marmol zurian eginak; eta bertan, honako hau irakur daiteke: "Soli deo et gloria".\nKristobal Ipeñarrieta jaunaren (1556-1612), Felipe III.aren idazkaria izan zenaren aginduz eraiki zuten etxea. Zuen kargua izanik, etorkizun ez-urrun batean, erregea bere herritik pasatuko zela sumatzen zuen, eta, hori dela eta, bere familiaren lurretan erregeari ostatua emateko duina zen dorretxe bat eraikitzeko agindua eman zuen. 1605ean eraikina bukatuta zegoen.\n1617an, Felipe III.ak bere alaba Ana Frantziako erregearekin ezkondu behar zuen. Hala, mugaraino joan behar zuten alaba eramatera, eta Irunerako bidean, jauregi-etxe honetan eman zuten gaua.\nFamiliak lurrarekin zuen lotura gutxitzen joan zen, eta 1956an, Izagirre familiak erosi zuen etxea. Mende batzuk lehenago, eta seguru asko eraikinaren sorreratik bertatik, lur horietako zerbitzari gisa lan egin zutenen ondorengo zuzena zen familia hori.\nGerora, etxea gainbehera etorri zen, harik eta orain dela urte batzuk, gaur egungo jabeek eskuratu zuten arte. Familia hori abeltzaina da, eta jauregiaren zati batean bizi da. Ahal duten guztietan, eraikinean inbertitzen dute, aurrerantzean ere, Irimoko hegalaren erdi-erdian duen handitasunari euts diezaion jauregiak.


Bilboko Antzerki eta Jantza Garaikide Jaialdiak erabateko 4 estreinaldi eskainiko ditu - bizkaie.biz\nBilboko Antzerki eta Jantza Garaikide Jaialdiak erabateko 4 estreinaldi eskainiko ditu\nBizkaie! 2018-09-12 13:10 Kulturea\nBAD urriaren 17tik 28ra egingo da uriko sei agertokitan.\nBilboko Antzerki eta Jantza Garaikide Jaialdiak (BAD), erabateko lau estreinaldi eskainiko ditu Campos Antzokian, Sandra Gómez, Blanca Arrieta, Isaak Erdoiza eta Pablo Fidalgo artisten eskutik.\nHorrezaz gan, BADek lekua gorde dau nazinoartean ibilbidea daben produkzino lanetarako, Arkadi Zaides koreografoaren Archive edo Juan Domínguezen My Only Memory lanetarako, adibidez. Azken horrek edegiko dau Campos Antzokiko Kupula Aretoko programazinoa urriaren 18an, 21:00etan.\nBADek zazpi ikuskizun programau ditu Campos Antzokian, horreetako lauen erabateko estreinaldia. Estreinaldien artean, Sandra Gómezen Todo por los aires –Circula 2018 jaialdian Valentziako konpainia lez aukeratutakoa–, dago, ikusmenetik entzumenerako eta entzumenetik ikusmenerako bidean soinua eta argia eskaintzen daben giroen narrazinorako eta sorkuntzarako aukeren azterketearen bitartez gorputz batek eszenan dauen zentralidadeari uko egitea eta bertan behera ixtea dakarren jantza-performance ariketea.\nJantza garaikidean oso prestakuntza zabala dauen Sandra Gómez gorputzean eta mobimentuan oinarritutako proiektuetan dabil lanean 2012tik. Aurreko egunean bere lanagaz lotutako tailerra emongo dau.\nBigarren estreinaldia urriaren 21ean izango da, Arabako Blanca Arrieta koreografo eta jantzariaren Despacio. Una serie de aproximaciones sucesivas sorkuntza lanagaz. Azken hiru urteetan konpainiak gorputzaren eta espazioaren arteko barrruko eta kanpoko lñotura konplexuei buruzko zenbait proposamen koreografiko garatu ditu. Denpora tarte horretan estreinautako lanak Sujetos (2016) eta Despacio (2017) izan dira. Despacio. Una serie de aproximaciones sucesivas, lan horretan sakontzen jarraitzeko asmoz sortu da.\nCampos Antzokiak Isaak Erdoizaren MASA jasoko dau urriaren 27an. Lan horrek BADen laguntzinoa dauka, Bilboko Udalak sorkuntza eszenikoari laguntzeko urtero deitzen dauen Artistak Egoitzan programearen azken edizinoan aukeratutako egitasmoetako bat baita.\nAbadiñoko Isaak Erdoiza jantzari eta koreografoaren MASA, abiapuntu lez gizonaren gorputzaren karga sinbolikoa hartzen dauen pieza eszenikoa da eta, irudikapenen eta imajinarioen elementu lez bertan oinarrituz, gorputza eregitea proponiduten dau, gorputzetik harago eroaten gaituan paisaje sailkaezinaren parte bilakatzen dan masea, materiara eroaten gaituan bidaia.\nAzkenengo estreinaldia Pablo Fidalgo galiziarraren Anarquismos (Por el medio de la habitación corre un río más claro) da, BADen eta Portugalgo, Frantziako eta Galiziako beste jaialdi eta antzoki batzuen arteko produkzino lana. Anarkiari eta disidentziari buruzko performance horrek, korrontearen kontra joateko ahalegina egingo daben historiarik eta nortasunik bako hiru gorputz biluzi jarriko ditu eszenan.\nJantzak eta indarkeria\nCampos Antzokiko programazinoa BADen barruan Euskadira helduko diran beste proposamen batzuekaz osotuko da, Juan Domínguezen My Only Memory –BADen partaidetzea dauen produkzinoa– eta Arkadi Zaides koreografoaren Archive bakarkako jantza lana, mundu osoko jaialdietan parte hartu eta Israelen kritikak eragin dituana, Israelen eta Palestinaren arteko gatazkearen azterketa artistikoa proponiduten dauelako.\nAzken lan horretan jantzak eta urte luzez Cámara B´Tselem Proiektuko boluntarioek grabautako indarkeria irudiak nahasten dira. Lan hori egiteko Zaidesek 4.500 bideo ordu aztertu zituan, eta keinu horreetatik guztietatik, soinu guturalez lagunduta, geopolitikea gainditu eta gorroto eta indarkeria keinuen katalogo unibersal bilakatzeko esaldi koreografikoak bihurtutako gorputz hiztegia dakar.\n1979an, Bielorrusian jaiotako Arkadi Zaides koreografoak Israelera alde egin eban 1990ean, baina gaur egun Europan bizi da. Zaidesek Israelgo zenbait konpainiatan egin dau jantzan, horreen artean Batsheva Dance Company ospetsuan edo Yasmeen Godder Dance Group izenekoan. 2004an, karrera independenteari ekin eutson, eta bere lanaren bitartez gai sozialez eta politikoez arduratzen da. Bere jardunbide artistikoaren helburua eztabaida kritikoa eragitea da, gorputzean oinarrituz, gai sozialak eta politikoak zorrotzago esperimentetan diran bide legez.\nBADek Campos Antzokian aurrera eroango dauen programazinoa Eva Guerreroren El fin de las cosas jantza garaikide piezeagaz osotuko da –Ainara Legardónen zuzeneko musikeagaz–. Lan hori, kaleko arteen sorkuntzea bultzatzen dauen eta Bilboko Udalaren partaidetzea dauen Karrikan plataformearen lehenengo laguntzino deialdiaren irabazlea izan zan.\n35 konpainia Gasteizko XIV. Kaldearten\nMaiatzean hasiko dira Bilboko leku berezietara egiten diran bisita gidatuak\nMartxan da aztarnategi paleontologikoen lehen katalogo digitala\nBakearen Doinuak, maiatzaren 4an Gernikan\nHemingway eta Kollontai, EIZIEren itzulpen lehiaketan\nEIMA Katalogoa hobetuta dator\nLiteraturia, maiatzaren 10etik 12ra Zarautzen\nBilbo da Europako Kontseiluaren bideo bateko protagonista\n77 plan Getxon\n29.639 bisitari etorri dira Guggenheim Bilbao Museora Aste Santuan\nBasque Festek Bilbo 'aktibau' dauela dino Udalak\nIlustratzaileen topaleku da BilbaoArte egunotan\nIrakurleak protagonista Liburuaren Egunean


Kolunbarioa eraikitzeko lanak bukatuta, ordenantza onartutakoan erabilgarri egongo da — Zumaiako Udala\nKolunbarioa eraikitzeko lanak bukatuta, ordenantza onartutakoan erabilgarri egongo da\nHurrengo osoko bilkuran bozkatuko da dagoeneko prest dagoen ordenantza eta behin betiko onarpena duenean erabilgarri egongo da kolunbarioa. Horrela, Zumaiako hilerriak, ohitura berriei egokitutako zerbitzua izango du eta bertako 192 horma hobietan hilotzen errautsak jaso ahal izango dira.\n2018an martxan jarritako Kolunbarioa eraikitzeko lanak bukatuta daude dagoeneko eta erabilgarri egon daitezen, ordenantza behin betikoz onartzea baino ez da falta. Hurrengo plenoan onartuko da behin behinekoz eta prozedura amaitu eta behin betiko onarpena duenean, erabilgarri egongo da. Esan bezala, lanak Kolunbarioa eraikitzeko lanak bukatuta daude eta horiekin batera zenbait hobekuntza egin dira hilerrian, esaterako, goiko atea eta paretak txukundu, bertako eskailerak konpondu eta baranda berriak jarri ditu Udalak.\nHorrela, Zumaiako hilerriak, ohitura berriei egokitutako zerbitzua izango du eta bertako 192 horma hobietan hilotzen errautsak jaso ahal izango dira. Izan ere, gaur egun, hilotzak errausteko gero eta joera handiagoa dago eta horri erreparatuz, errauts horiek gordetzeko gune bat eskaini nahi izan die Udalak herritarrei. Kolunbarioa erabilgarri dagoenean, pertsona interesdunek udaletxean egin beharko dute horiek erabiltzeko eskaera.


Qué bien se está aquí, ¡vámonos!, Jon Mikel Euba\nArte, educación, amor al arte,Txomin Badiola\nTodos vós sodes capitáns, Oliver Laxe\n2017 urriak 4 - 2017 urriak 6\n2017ko eremuak jardunaldien programazioa\nartean pentsatzen. hezigarritasuna sintoma bihurtua\neremuak jardunaldiak 2017 Azkuna Zentroko JOZ2 aretoan (Jarduera Osagarrien Zentroa 2).\nProgramaren PDF-a deskarga dezakezu hemen [128KB].\nHezigarritasuna arte garaikiderako garrantzitsuena eta ezinbestekoa dela aldarrikatzen duen joera bat ari gara azkenaldian sumatzen, hala ikusle soil gisa nola inplikatutako eragile gisa. Era guztietako bitartekariek (unibertsitateak, museoek, arte-zentroek…) edo artistek eurek, beren ekimenez, lantegiak eta mintegiak antolatzen dituzte, edo proposamenak egiten dituzte, artearen ahalmen pedagogikoa aztertzeko eta balioztatzeko. Zenbaitetan, modako baliabide tematiko soil gisa agertzen da hezigarritasuna. Ondorioz, haren gaitasun eraldatzailea neutralizatu egiten du ustez goraipatzen dutena beraien egituran barneratu gabe irudiarekin konformatzen diren adierazpen-modu batzuen inertziak.\nGure ustetan, ezagutzari laguntzen dion tresna da artea; izan ere, modu berezian, zerbait irakasten digu, eta, beraz, agertze hutsarekin hezitzaile bihurtzen da, intentzio, gai edo eduki bereziki pedagogikoetatik haratago.\nBestalde, badakigu zaila dela transmititzen, sistematizatzearen aurkakoa baita berez. Gainera, beste garai batzuetan utzitako ereduak akituta edo hipertrofiatuta daude, eta inertziak eta errentagarritasuna ateratzeko itxaropenak nabari dira (nahiz eta artearen jardunaren aurkakoak izan).\nEdonola ere, galdera bat sortzen zaigu: zergatik hezigarritasuneranzko joera hau, historiaren une jakin honetan? Hezigarritasuna eduki bat da edo arte-jarduerak berezkoa duen arazo bat? Zeren sintoma da?\nErantzun bila, jardunaldi hauen bidez xehetasun handiagoz ezagutu nahi ditugu (eta eztabaidak sortu) artearen transmisioaren afera (praktika gisa dituen berezitasunak aintzat hartuta) lehen planoan kokatzen duten esperientzia pedagogikoak.\nParte-hartzaileak: Txomin Badiola, Ángel Bados, Bulegoa z/b, Capacete (Helmut Batista), Consonni, Jon Mikel Euba, L’Atelier de l’Observatoire (Mohamed Fariji), Mugatxoan, Laurence Rassel, Irit Rogoff. Horrez gain, Oliver Laxeren Todos vós sodes capitáns filma proiektatuko da.


ALBOAN::Heziketa baliabideak::HAMA 2007. Hartu parte, hezkuntzaren ezkubidearen alde!\nHAMA 2007. Hartu parte, hezkuntzaren ezkubidearen alde!\n2007eko Hezkuntzaren Aldeko Munduko Kanpainaren Astean lantzeko material didaktikoa.\nHaurren lana, Elkartasuna, Desberdintasunak (boterea eta lorpidearia dagokionean), Eskubideak eta betebeharrak, Sentimenduak eta pertsona arteko komunikazioa, Osasunerako hezkuntza: drogamenpekotasuna, elikagaiak eta hiesa, Aniztasuna, Parte-hartze soziala eta boluntariotza, Garapenerako lankidetza\nMatematika, Hizkuntza eta literatura, Arte hezkuntza, Gizarte-zientziak, Etika, Erlijioa\nBatzarra: Hezkuntza munduko haur guztientzat\nZer ikasten dugu eskolan? Orain ikasten duguna, lagungarri izango zaigu helduak garenean? Gustura egoten gara eskolan? Munduko ume guztiak eskolara joaten direla uste dugu? Munduko leku guztietan eskolak daudela uste dugu?\nHezkuntza eskubidea. Lema\nMunduko pertsona guztiak elkartuko bagina guztiontzat hezkuntza lortu ahal izango genuke? Zer egin dezakegu munduko haur guztiek hezkuntza izan dezaten?\nEskola bat guztiontzat\nZer egin dezakegu munduko ume guztiek eskola bat izateko? Elkartzen bagara zerbait lortu dezakegu?\nHezkuntza eskubidea. Abesti bat guztiontzako\nGustura egoten gara eskolan? Zergatik ez dituzte ume guztiek aukera berdinak? Abestuko dugu denontzako eskola egon daitezen?\nHezkuntza eskubidearen horma-irudi kolektiboa\nZergatik da ikastea hain garrantzitsua? Etorkizunean lagungarri izan dakiguke? Elkartuz gero munduko ume guztiek hezkuntza izatea lortu genezake?\nHartu parte hezkuntzaren aldeko giza katean\nNola elkartu gaitezke munduko beste umeekin denok hezkuntza eskubidea izan dezagun?\nEskolara etortzen naiz, horretarako eskubidea dut eta\nZertarako gatoz eskolara? Eskolara joan ezin den gure adineko ikaslerik ezagutzen al dugu? Gustatuko litzaioke aukera hori izatea? Hezkuntzarako eskubidea duzula uste duzu?\nEsatetik egitera alde handia dago... labur dezagun tartea\nZerbait egin dezakegu munduko ume guztiek hezkuntzarako eskubidea izateko? Hezkuntzaren inguruko nazioarteko adierazpenek eta gobernuen konpromisoek bat egiten dute?\nGustuko ditugu ipuinak? Munduko hezkuntzari buruzko ipuin bat asmatzen ausartzen gara?\nEkintza-garaia da. Hartu parte hezkuntzaren aldeko giza katean\nBeste pertsonekin elkartuz gero pertsona guztientzat hezkuntza eskubidea lortu dezakegu? Hezkuntzaren aldeko mobilizaziorik ezagutzen dugu?\nHezkuntza pertsona guztien eskubidea da\nNola definituko genuke “eskubide” hitza? Zeintzuk dira pertsonen bizitzan eskubide garrantzitsuenak? Zergatik da hezkuntza eskubidea oinarrizkoa pertsona eta gizartearen garapenean?\nZer ekintzatan parte-har dezakegu Hezkuntza pertsona guztientzat posible izateko? Zergatik da ezinbestekoa Guztiontzako hezkuntza Milurtekoko Garapen Helburuak lortzeko?


Hiritarren arretarako eta 010eko gatazka ez dela amaitu deritzo LABek | LAB SINDIKATUA\nZerbitzu Publikoak Gizarte Asistentzia Hiritarren arretarako eta 010eko gatazka ez dela amaitu deritzo LABek\nHiritarren arretarako eta 010eko gatazka ez dela amaitu deritzo LABek\nLABek Gasteizen egindako agerraldian adierazi duenez hiritarren arretarako eta 010eko gatazkan ez dago akordiorik itxita. Zentzu horretan sindikatuak benetako errebertsio prozesu bat bururaino eramatea proposatzen du.\nLABen PRENTSA OHARRA\nEz dago akordio bat itxita, ondorio batzuk bakarrik adostu ziren bere garaian alde sindikalak eta oposizioko taldeek sortutako lan-talde batean.\nBaina PPko agintarien jarrera lan talde honetan ez du erakusten inongo konpromisorik lan talde horretako erabakiak onartzeko.\nOraindik tramite asko falta dira udalbatzara joateko, beraz, talde politikoen ardura da orain. Baina derrigorrezkoa batez ere izango da PPren jarrera eta bere aurrekontuentzako bazkidearena, EAJ.\nPPK INPOSATURIKO HIRITARRENTZAKO ARRETARAKO PLANAK PORROT EGIN DU\n• Bi greba, errekurtsoak epaitegietan, baldintza laboralen txartzea…\n• 010eko langileen lanpostuak bermatzeko PNV eta PPk sinatutako akordioak ez du arazoa konpontzen. Gaur egun, 17 langile kalera joateko arriskuan daude abenduaren 31an.\n• Udaleko langileek egin beharko dituzte beraien kategoriatik gainean dauden funtzioak.\n• Lan poltsen osaketak arazo pila ekarri ditu.\n• Ez dute aurreztu hasiera batean esaten zutena, beraz, dirua badagoela argi geratu da.\n• Teknikariek eginiko proposamenetan ez zen beharrik ikusten lanposturik kentzeko. Hala ere PPko agintariek ez die kasurik egin.\nDemostratu egin da ezin dela gutxiagorekin gehiago egitea. Momentu honetan padroia bakarrik hiru gizarte etxeetan ematen da, lehen guztietan eskaintzen zen zerbitzu hori.\nADMINISTRAZIOA MURRIZTEN DUTE TXANTAIA ERABILIZ\nUdal taldeak erabakia hartu du, erreformei eta dekretuei amen esatea, enplegu publikoa suntsitzea, lan baldintzak okertzea eta zerbitzu publikoen kalitatea hiltzen uztea, sindikatuei informazioa ezkutatuz, inolako ikerketa seriorik egin gabe eta saiakerak eginez langileek beraien artean eta sindikatuekin aurrez aurre jartzeko.\nAzken aldi honetan gero eta gehiago ikusten dugu nola errebertsioaren izenean, enplegu publikoa suntsitzen ari diren hainbat udal eta foru erakundetan.\n010eko langileek 20 urtez izan dira lehenengo aurpegia hiritarrentzako arreta eskainiz, hau da, benetako lehenengo lerroko zerbitzu publiko bat emanez.\nLABek behin baino gehiagotan mobilizatu da zerbitzu horren errebertsioa eskatuz, baina PP eta PSOEren aginduetan, zerbitzu hau azpikontratatua izatea nahiago izan dute. Orain, errebertsioaren izenean, azpikontratatuta zeuden langileak kalera bota nahi dituzte, udaleko beste langile batzuei funtzioak inposatuz.\nHori ez da errebertsioa, hori, langile publikoak murriztea da.\nLABEN PROPOSAMENA ERREBERTSIOA\nZentzu horretan, LABek benetako errebertsio prozesua LEP batekin bukatzen dena proposatu du.\nLABen badakigu zeintzuk diren errudunak: enpleguaren aldeko kanpainak saltzen dituztenak baina aldi berean beraien etxean enplegua suntsitzen dutenak, hau da, PPko agintariak eta aurrekontuak aurrera ateratzeko bilatu dituzten bazkideak. Zentzu horretan, EAJri eskatzen diogu laguntzarik ez ematea murrizten dutenei.


Hegialdeko jaiak bertan behera geratu dira Legazpin - Goierriko Hitza : Goierriko Hitza\nJaien 40. edizioa ospatzeko erakusketa bat jarri zuten auzoan\nLegazpin ez maiatzeko Santikutzak ez ekaineko Hegialdeko jaiak ez dira ospatuko aurten, koronabirusak eragindako alarma egoeraren ondorioz.\nHegialdeko jaiak ekainaren 12tik 14ra ospatu behar ziren, eta antolatzaileek aste honetan bertan jakinarazi dutenez, bertan behera utzi dituzte. Aurtengoak festa bereziak ziren, gainera, 40. urtemuga betetzen zutelako. “Hegialdeko Jaien 40. edizioa, mugarik gabe atzeratzea” erabaki dute.\nHala ere, “gogoeta eta analisi aldi bat” irekiko dutela jakinarazi dute antolatzaileek, hurrengo hilabeteetan aparteko edizio bat egiteko aukera baloratzeko. Horren harira, auzotarrei eta herritarrei zuzendu zaie zera esateko: “Errespetu handia dizuegu guztioi, eta, horregatik, jakinaren gainean izango zaituztegu har ditzakegun erabakiei buruz, eta egun hauetan gure maitasuna eta guraririk onenak helarazi nahi dizkizuegu, eta zuen konfiantza eskertu nahi dizuegu”.\nJaiak bertan behera utzi behar izatea asko sentitzen dutela eta horrek sor ditzaketen eragozpenen aurrean barkamena eskatzen dutela esanez amaitu dute Hegialdeko jaien antolatzaileek, ” zuen ulermena eskatzen dizuegu bizi dugun egoera ezohikoaren aurrean”.


Lurrari kalte gehien eragiten dioten ingurumen-delituak | Consumer\nLurrari kalte gehien eragiten dioten ingurumen-delituak\nIngurumenaren aurkako delituek krimen antolatua finantzatzen dute, eta garapen bidean dauden herrialdeak pobretu, Nazio Batuen eta Interpolen arabera\nBasoak suntsitzea, arriskuan dauden espezieak ehizatzea, adibidez, elefantea, produktu toxikoak isurtzeagatik kontrolik gabeko kutsadura… Ingurumen-delituek ez dute planeta bakarrik kaltetzen; gainera, delitu- eta terrorismo-jarduerak finantzatzen dituzte, eta herrialde pobreen garapena geldiarazten dute. Hala nabarmentzen dute Nazio Batuek eta Interpol-ek, krimenei eta ingurumen-kriminalei buruzko datu nagusiak eskaintzen baitituzte. Artikulu honetan, ingurumenaren aurkako delitu larrienak, ingurumen-krimenen bandarik okerrenak eta arazo horren aurkako gomendioak aipatzen dira.\nDelitu larrienak ingurumenaren aurka\nIrudia: USFWS Mountain-Prairie\nIngurumenaren aurkako delituen arabera, 159.000 milioi euro urtean, krimen antolatua eta talde terroristak finantzatzen laguntzen dute, eta planeta guztiko nazio askoren segurtasuna eta garapen jasangarria arriskuan jartzen dute. Nazio Batuen Ingurumen Programaren (NBIP) eta Polizia Kriminalaren Nazioarteko Erakundearen (Interpol) aurkako “Ingurumenaren aurkako delituen krisia” txostenaren ondorio nagusietako bat da.\nIngurumenaren aurkako delituak, Nazio Batuek eta Interpolek urtean 159.000 milioi eurotan baloratuakIngurumen-delitu nagusien artean, nabarmentzekoak dira baso-mozketa, ehiza, animalien salerosketa, arrantza, meatzaritza eta legez kanpoko hondakin toxikoak isurtzea. Ingurumenean izandako berehalako kalteez gain, milaka milioi euroko galerak eragiten dituzte ekonomietan, eta “delitugileak betetzeko bakarrik balio dute”, NBIPko arduradunek adierazi dute.\nLegez kanpoko mozketa eta baso-delituak urtean 22.000 eta 75.000 milioi euro bitartean mugitzen dira, hau da, zuraren munduko merkataritzaren% 10-30. Herrialde tropikal batzuetan arazoa are okerragoa litzateke; izan ere, zuraren %50 eta %90 artean legez kanpoko iturrietatik datorrela edo legez kanpo moztu dela uste da. % 62 eta% 86 artean Estatu Batuek (AEB) inportatzen duten 33,5 milioi tona zur tropikal. eta Europako Batasunak hautsi egiten du legea. Alegiazko enpresen sareek edo legez kanpo baliabide natural hori bideratzen duten sailek aduana-kontrol asko saihestea lortzen dute.\nIkatzak elementu errugabea dirudi, txostena irakurri arte. Afrikan kontsumitzen den zuraren% 90 egurra eta egur-ikatza egiteko erabiltzen da. Arautu gabeko merkataritzak, berriz, Afrikako herrialdeei urtean gutxienez 1.400 milioi euroko diru-sarrerak galtzea dakar. Populazioaren gorakadaren ondorioz, ikatza gutxienez hiru hamarkadatan hirukoiztu egingo da. Ingurumen-kalte larriak sortzeaz gain (deforestazioa edo poluzioa), nabarmen handituko da kontrabando-taldeen eta erakunde terroristen erosteko ahalmena.\nFarmaziako produktu, elikagai, maskota eta sendagai edo apaingarri tradizionaletarako fauna eta flora basatiaren legez kanpoko salerosketa urtean 5-17 milioi euro ingurukoa dela kalkulatzen da. Kasu batzuk oso deigarriak dira. Urtero 20.000 eta 25.000 elefante hiltzen dira Afrikan. Marfilak 123 eta 140 milioi euro arteko balioa izan dezake Asiako merkatuetan. Halaber, jeneral handien legez kanpoko salerosketa orokorra da. 2005etik 2011ra, 22.000 tximino handi galdu direla kalkulatzen da.\nIngurumen-krimenen bandarik okerrenak\nIngurumen-delituak egiten dituzten banda batzuek onura aberatsak lortzen dituzte. Bidean arazoak dituzten Afrikako herrialdeetan, taldeak urtean 83 eta 216 milioi euro irabazten ari dira, ikatzaren legez kanpoko salerosketa oinarri hartuta. Zehazki, Afrikako ekialdean urtean 28 eta 42 milioi euro artean zorrotzen ari da talde bat.\nHalaber, diru-sarrera handiak lortzen dituzte basa-bizitza eta zurezko produktuak saltzen dituzten taldeek. Afrika erdiko azpieskualdean elefante-bolia ateratzen duten erakundeek urtean hiru eta bederatzi milioi euro irabazten dituzte, eta, ondorioz, elefante-kopurua asko murrizten da. Boliak irabazi handiak ematen dizkie Kongoko Errepublika Demokratikoko milizien taldeei eta Afrika Erdiko Errepublikari.\nAlderdi positibo gisa, txostenak adierazi du kontzientzia areagotu egin dela eta ingurumen-gaizkile horien “mehatxu global gero eta handiagoari” erantzuna eman zaiola, eta zenbait kasu arrakastatsu aipatu ditu. Brasileko Amazoniako deforestazioa mailarik baxuena izan zen 2012an, 1988an basoak zaintzen hasi zirenetik. Satelite bidezko irudiak, polizia-eragiketak edo herri indigenen parte-hartzea arrazoi nagusien artean daude. 2013an, Interpoleko Berunezko Eragiketa 19.500 kamioik eta material horretako produktuek (Costa Rican eta Venezuelan 30 milioi euro inguru balio zuten materialeko produktuek) osatzen zuten. 2012an, Indonesiako zur-trafikatzaile bati zortzi urteko kartzela-zigorra ezarri zioten, eta horrek 95 milioi dolar desbideratu zituen bere kontuetan, eta frogatu zuen diru-zuriketaren ikerketa eraginkorra dela ingurumen-delituen aurka. Joan den ekainean, Wildcat operazioak 240 kilo elefante eta 660 atxiloketa lortu zituen Ekialdeko Afrikako bost herrialdetan.\nIngurumen-delituen aurkako gomendioak\nNBIPko eta Interpoleko adituek ingurumen-delitu horien eskalaren araberako ahalegin handiagoa eskatzen dute. Horretarako, gomendio hauek eskaintzen dituzte:\nIngurumen-delinkuentziaren dimentsio ugariak eta ingurumenean eta garapen iraunkorrean duen eragin larria ezagutzea, garapen-bidean dauden herrialdeena bereziki.\nIngurumen-legeria zorrotza eta legez kanpoko merkataritzaren aurkako neurri espezifikoak gauzatzen laguntzea, nazioarteko koordinazio handiagoa eta informazio-trukea eginez.\nPobrezia arintzeko programak eta garapenerako laguntza sustatzea.\nKontsumitzaileak sentsibilizatzeko kanpainak sustatzea.\ndeforestazio elefanteak ingurumen-delituak kutsadura


topic_facet:"Automatizazioa eta robotika industriala (Heziketa Zikloa). Goi maila" topic_facet:"Lanbide Heziketa" topic_facet:"Instalazio elektriko eta automatikoak (Heziketa Zikloa). Erdi zikloa" topic_facet:"Hozteko eta girotzeko instalazioak (Heziketa Zikloa). Erdi maila" author_facet:"Di-Da"\nProposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Lanbide Heziketa Proposatutako gaia: Instalazio elektriko eta automatikoak (Heziketa Zikloa). Erdi zikloa Proposatutako gaia: Hozteko eta girotzeko instalazioak (Heziketa Zikloa). Erdi maila Egilea: Di-Da\nAutomatizazioa eta robotika industriala (Heziketa Zikloa). Goi maila 2 Beroa sortzeko instalazioak (Heziketa zikloa). Erdi maila 2 Elektrizitatea eta Elektronika (Lanbide Arloa) 2 Elektrizitatea eta automatismo elektrikoak (Modulua) 2 Elektroteknia (Modulua) Hozteko eta girotzeko instalazioak (Heziketa Zikloa). Erdi maila Gehiago ... Instalazio elektriko eta automatikoak (Heziketa Zikloa). Erdi zikloa 2 Instalazio termiko eta fluidodunen mantentzea (Heziketa zikloa). Goi maila 2 Instalazioa elektrikoak eta automatismoak (Modulua) 2 Instalazioa eta mantenimendua (Lanbide Arloa) Lanbide Heziketa 2 Mantentze-lan elektromekanikoa (Heziketa Zikloa). Erdi maila 2 Muntaia- eta mantentze-lan elektriko/elektronikoak (Modulua) 2 Potentzia-sistemak (Modulua) 2 Sistema elektrikoak eta automatikoa (Modulua) 2 Sistema elektroteknikoak eta automatizatuak (Heziketa zikloa). Goi maila 2 Sistema eta zirkuitu elektrikoak (Modulua) Guztiak ikusi ... gutxiago ...


Leire Etxezarreta: “Gitarraz konposatutako piezak eskainiko ditut gaurko kontzertuan” | Mondraberri Arrasateko Ataria\nHasiera Kultura Leire Etxezarreta: “Gitarraz konposatutako piezak eskainiko ditut gaurko kontzertuan”\nLeire Etxezarreta: “Gitarraz konposatutako piezak eskainiko ditut gaurko kontzertuan”\nMusikari arrasatearra orain gutxi bere piezak sortzen hasi da gitarrari eragiten, eta letrei dagokienean “niretzat garrantzitsuak diren gauzen ingurukoak dira”. Gaurko kontzertuan Keu Agirretxea & Pablo Novoa ere arituko dira.\nBideoa eta argazkia: Leire Etxezarreta.\nLeire Etxezarreta sortzaile arrasatearra gaur arratsaldeko 19:00etan emanaldia eskainiko du Aldaiko pergolan, Udazabalen baitan.\nEmanaldi berean Keu Agirretxea & Pablo Novoa arituko dira, ondarrutarrak eta galiziarrak bikoa osatuz.\nLeire sarritan ikusi dugu oholtza gainean, estudioan, kalejiran,… trikiari eragiten, panderoa jotzen edota gitarra eragiten, taldean nahiz bikoteka, eta gaurkoan bakarka arituko da.\n“Orain gutxi gitarrarekin piezak konposatzen hasi naiz”, eta formatu akustikoko abesti hauen letrak “hainbat gairen inguruan mintzo dira. Oso barrutik ateratakoak dira, oso intimoak, niretzat garrantzitsuak diren gauzen ingurukoak, laguntasunaz esaterako”.\nKontzertura begira adierazi du “saiatuko naizela ahalik eta ondoen egiten, eta emanaldiko beste musikariekin giro polita sortuko delakoan nago, kontzertura joateak mereziko du”. Bai horixe, aupa Leire!


Euskal Herria Bildu - ALTSASUKOAK ASKE aldarriak beteko ditu Iruñeko kaleak larunbatean\nALTSASUKOAK ASKE aldarriak beteko ditu Iruñeko kaleak larunbatean\nHamaika eragile sozial, sindikal eta politikoekin batera, EH BILDU-k bat egiten du larunbatean Altsasukoak Aske ozen aldarrikatuko duen manifestazioarekin, pasa den astean ezagututako sententzia salatuz, kasuaren desproporzioa agerian utziz eta beste behin ere JUSTIZIA aldarrikatuz.\nHonakoa da, adostutako manifestua:\n1.- Altsasun 2016ko urriaren 15eko ordu txikitan gauzatu ziren gertakariak epaitu eta gero, ekainaren 1ean jakitera eman zen 17/2018 zenbakidun Sententziak 76 urteko kartzelazigorra ematen die Altsasuko zortzi gazteei.\n1.- Estatu demokratikoa gidatu behar duten oinarrizko eskubideen defentsatik, ez dugula epai hori onartzen epaiketa osoan eman den proportzio-faltarengatik gertakariak terrorismodelitutzat hartuz eta Auzitegi Nazionalak ikertu, epaitu eta zigortuz.\n5.-Azkenik, bake, elkarbizitza, giza-eskubide eta kalitate demokratikoen alde lan egingo dugunaren aldetik eta kasu honetan JUSTIZIA egingo denaren borondatetik, jendarte osoari dei egiten diogula parte hartzeko Altsasu Gurasoak-ek eta Altsasukoak Aske Herri-Plataformak Iruñean ekainaren 16ko arratsaldeko 17:00etan SADARRETIK abiatuko den manifestazioan. Auzoz auzo zein herriz – herri atxikimendu berriak bildu eta emateko lanean jarraitzeko deia luzatzen dugu.


E055 Barrakak jartzeko eskaera-orria\nBehar bezala betetako eskari-orria. Oro har, okupazioa baino hilabete lehenago aurkeztu behar da, honako dokumentazioarekin:\nEskatzailearen NAN, pasaporte edo identifikazio agiriaren kopia.\nSegurtasun-baldintzak betetzen direla egiaztatzeko dokumentazio teknikoa, gutxienez, atrakzioaren deskripzioari eta muntatzeko, mantentzeko, kontserbatzeko eta erabiltzeko instrukzioei dagokienez.\nAtrakzioaren urteko berrikuspen-ziurtagiria, teknikari tituludun eskudunak edo ikuskatze-erakunde egiaztatuak egina, UNE EN 131814:2006 arauak (feria edo atrakzio-parkeetako makineriari eta egiturei buruzkoak) edo hura ordezten duen araudiak agindutakoaren arabera.\nErantzukizun zibileko asegurua kontratatu izanaren egiaztagiria, martxoaren 25eko 44/2014 Dekretuak edo haren ordezko araudiak zehaztuta bezala.\nMuntaketaren segurtasun- eta sendotasun-ziurtagiria, eskumena duen teknikari tituludunak edo ikuskatze-erakunde egiaztatuak egina.\nKontu-hartzailetza arlora bidali hark likidazioa egin dezan (jaiegunetan ordainketa jaiak hasi aurretik egingo da).


Kontakturik gabeko termometro infragorriak Txina fabrikatzailea - Meiyunsheng\nEtxea > Kontaktu gabeko termometro infragorria\nmeiyunsheng kontaktu gabeko termometro infragorriak fabrikatzen ditu. Kontaktu gabeko termometro infragorrien fabrikatzaile ugari egon daiteke, baina ez dira termometro infragorriko fabrikatzaile guztiak berdinak.\nTheKontaktu gabeko termometro infragorriagiza gorputzaren bekokiaren tenperatura kontakturik gabe neurtzeko diseinatuta dago. Alderatu merkuriozko termometro tradizionalekin, ez du larruazalarekin harremanetan jarri beharrik eta neurketaren emaitza berehala lortu itxaron gabe.\nKontaktu gabeko termometro infragorria China factory - Meiyunsheng fabrikatzailea. Kalitate handiko eta merkea Kontaktu gabeko termometro infragorria erosi nahi al duzu? Jarri gurekin harremanetan, handizkako prezio baxua Kontaktu gabeko termometro infragorria izango dugu stockean. Ongi etorri zure eskaera masibora, deskontu zehatza dugu zuretzat. Txinan egindako konfiantza, fidatu gurekin! Jarri gurekin harremanetan prezioen zerrenda eta aurrekontua lortzeko.


Omenaldi hunkigarriak Aretxabaletan zein Eskoriatzan, eta martxa bat tartean - Debagoiena - Goiena.eus\nOmenaldi hunkigarriak Aretxabaletan zein Eskoriatzan, eta martxa bat tartean\nEneko Azurmendi 2019-03-10 17:00\nHirugarrenez egin dute aurten Aresko martxa. Idoia Elexpuru omendu dute Aretxabaletan, "kirolean izan duen ekintzailetasunagatik", eta Eskoriatzan, berriz, Lidia Garcia yoga irakaslea, "yoga munduan egindako lan eskergagatik". Antolatzaileen esanetan, 500 bat lagun elkartu dira Aretxabaletatik Eskoriatzarako bidea egiteko.\nAretxabaletan 500 lagun inguru elkartu dira antolatzaileen esanetan, Eskoriatzara bitarteko bidea egiteko. Herriko Plazatik atera dira, baina aurretik, Idoia Elexpuru omendu dute kirolean izan duen ekintzailetasunagatik eta parte-hartzeagatik. Unai Elkoro alkateak plaka bat eman dio agertoki gainean, eta gero, Agurtzane Elkoro UDAko presidenteak lore sorta entregatu dio. Omenaldi amaieran, aurreskua dantzatu diote Elexpururi, eta horren ostean hauxe adierazi dio Goienari: "Ez naiz izan ona ezertan; futbolean hasi nintzen eta hamar urte eman nituen bertan bai, baina erdia aulkian edo bankilloan pasa nuen. Bestalde, mendian gustatzen zait ibiltzea, oinez ibiltzea ere atsegin dut, baina poliki ibiltzen naiz eta orain yoga ikasten nabil. Ez du axola ona edo txarra izan, emakumea garrantzitsua da edozein esparrutan, baita kirolean ere."\nOmenaldiaren ostean, Eskoriatzara abiatu dira herritarrak, Aresko emakumeen saski eskola jartzen zuen pankarta eskuetan hartuta. Hara heltzean, Lidia Garciaren yoga ikasleek omenaldi hunkigarria egin diote, pasillo bat egin, eta yoga posizio ezberdinez osatutako koreografia batekin. Oihana Arana bertsolariak bertso bat eskaini dio –Elexpururi ere bai Aretxabaletan–, eta ostean hainbat opari egin dizkiote, tartean plaka bat ere bai, Joserra Zubizarreta alkatearen eskutik jaso duena. Azkenik, talde argazki bat. atera dute. "Ez nuen espero ezer handirik antolatuko zidatenik. Kirol elkarteko kideek abisatu zidaten, baina ez nuen pentsatzen hainbeste ikasle etorriko zirenik. Gasteiztik, Leintz Gatzagatik, Bergaratik, Arrasatetik eta Eskoriatzatik bertatik. Sorpresa handia hartu dut, oso sorpresa pozgarria. Malkoak atera zaizkit, oso hunkigarria izan da. Nik uste dut mundu guztiak merezi duela halako omenaldi bat, baina gaur niri tokatu zait. Hainbeste jende ezagun ikustea oso polita izan da", adierazi du.\nAresko martxa, argazkitan\nEneko Azurmendi 2019 mar 10 Aretxabaleta Eskoriatza


Game Ernalduta konektatuta. Play doan\nGame Ernalduta online\nNinjago elementu Lehiaketa\nLego Ninjago Super awesome digital jarduera liburua\nLego Ninjago: xede praktikoa\nLego Ninjago: Marrazo bat bota\nLego Ninjago koloreztatzen liburua\nSalto eta errebote\nGames Online Mutilen jolasak Skill Games Jumping 3d Lego Lego NinjaGo Arcade WebGL\nChasmed jokoan Lego mundu harrigarrira joango gara. Zure pertsonaia ninja ausarta da, gaur egun bere maisuaren proba bat gainditu behar du. Abentura honetan lagunduko diozu. Pantailan aurretik mendiko arroila bat ikusiko duzu eta horren erdian amildegi bat dago. Zure heroiak arroilaren mutur batetik bestera igaro beharko du. Horretarako, airean flotatzen duten fitxa hexagonalak erabiliko ditu. Kontrol-teklak erabili beharko dituzu zure heroia fitxa batetik bestera jauzi egiteko eta horrela amildegia pixkanaka zeharkatzeko. Fitxa batzuek urrezko txanponak eta zure heroiak bildu beharko dituen beste elementu batzuk izango dituzte. Horretarako Chasmed jokoan puntuak emango zaizkizu.


Elorrioko Udala - Udalak beste bost txabola jarriko ditu katu-kolonien kudeaketa arduratsuaren kanpainarekin jarraitzeko\nUdalak beste bost txabola jarriko ditu katu-kolonien kudeaketa arduratsuaren kanpainarekin jarraitzeko\nElorrioko Udalak, 2020ko uztailean abian jarri zuen katu-kolonien kudeaketa-kanpaina arduratsuarekin duen konpromisoarekin jarraitzen du, eta udalerriko hainbat lekutan egokitutako lau puntuan beste bost txabola berezi jarriko dituela iragarri du, katuei pentsua eta ura eman ahal izateko. “Elorrixoko kale katuak” elkartearekin adostutako ekimena “2020ko uztailean jarri genuen martxan”, eta hilabete geroago bi txabola txikitu egin zituzten. Ekintza bandaliko horiek, zoritxarrez, azaroan errepikatu ziren. Ordutik, elkartearen eskaeraren ondoren, informazio-panel batzuk egokitu genituen behin-behinean, gune horietan elikatzen jarraitu ahal izateko, eta apurtutako txabolak ordezkatu ahal izateko aurrekontua eskatu genuen”, azaldu dute Udaleko arduradunek.\nHorrela, Udalak argitu eta gogorarazi gura izan du administrazioak prozedura bat bete behar duela edozein produktu edo zerbitzu erosteko eta konpontzeko, eta hornitzailearen arazo pertsonalengatik kontua atzeratzen ari dela. Hain zuzen ere, txabola berrietarako gastua azaroaren amaieratik dago onartuta, eta abendu hasieran esleitu zuten, baina hornitzaileak adierazi duenez txabola berrien konponketa eta hornidura gutxienez beste hilabete bat atzeratuko da. “Atzerapena sortzen ari den ondoeza eta gaizki-ulertuak ikusita, etorkizunerako hornitzaile berriak bilatzen ari gara”, aurreratu dute Udaletik.\nKontrolik gabeko katu-kolonien gorakadak eragindako bizikidetza-arazoen aurrean, Udalak 2020ko uztailean jarri zuen martxan katu-kolonien kudeaketa arduratsurako kanpaina, ‘Elorrixoko kale katuak’ elkartearekin batera. Orduan, katu-kolonia garrantzitsuak hauteman ziren; Anduetxetan, Larizen, Azpikoerrotan eta Argiñetan, besteak beste, eta, horren aurrean, lau puntu horiek katuak elikatzeko egokitzea adostu zen, eta baita txabola berezi batzuk egokitzea ere, harrapatu eta antzutu ahal izateko.\nSei hilabete hauetan, Udalak 5.000 euro bideratu ditu albaitaritza-gastuetarako eta kolonia horien elikadurarako guneak egokitzeko. “Ekimena animalien ongizatea hobetzeko, koloniak kontrolpean izateko eta elkarbizitza arazoak hobetzeko jarri genuen martxan. Lehenbailehen txabola berriak jartzea eta ekintza bandaliko horiek ez errepikatzea espero dugu”, adierazi dute Udaletik.


Eñaut Elorrieta - "Harbide Zilar Bat" — Gaztezulo\nEñaut Elorrieta - "Harbide Zilar Bat"\nEñaut Elorrietak Fernando Velazquezekin bat egin eta Harbide Zilar Bat argitaratu dute. Jose Luis Otamendiren hitzak musikatuta sortu du kantua Elorrietak. Zumaiako 'Sapere Aude Sinfonietta' orkestrak eta Bilboko Koral Elkarteak hartu dute parte proiektuan.\nIsolamendu egoeratik sortutako egitasmoa eta abestia da, baina etorkizunera begira jarrita. Gertakizun hurbilek ispiluaren aurrean jarri gaituzten honetan, irakurketa kritiko batetatik abiatuta, itxaropenari kantatzen diote. Zilarrezko aukerez betetako aro aldaketa honetan, elkartasunean eta mundu hobe baten aldeko ahaleginean jarri nahi dute arreta.\nEñaut Elorrieta abeslari eta kantu egile gernikarrak kantua sortu eta Fernando Velázquez konpositore getxotarrak egin du orkestrazioa, konposizioari orkestra sinfoniko batek soilik eman ditzakeen tinbreak eta testurak emanez.\nZumaiako 'Sapere Aude Sinfonietta' orkestrako 47 musikarik eta Bilboko Koral Elkarteko 87 abeslarik ere parte hartu dute. Musikari eta abeslari bakoitzak bere musika tresna edo ahotsarekin 'Harbide zilar bat' kantuaren partitura eta argibideak jaso ondoren, bakoitzak bere gailuekin grabatutako soinu eta irudiz osatu dute ekimen interesgarri eta hunkigarri hau.


Home » Erabilera-baldintzak\nSarbide edo Zerbitzua Area Hezkuntza Procomún erabiliz erabiltzaileak deklaratzen Erabilera Baldintzak eta jasotako diren bere kode etikoak jokabide-arauak irakurri dute.\nBaldintza hauek arautzen dute Procomún heziketa-guneko zerbitzuen erabilera, http://procomun.educalab.es/ webgunearen bidez egiten dena (Procomún heziketa gunea izendatzeko, Procomún erabiliko dugu aurrerantzean).\nProcomún heziketa-gunea zerbitzuari buruz\nProcomún zerbitzua Heziketa Teknologietako eta Irakasleen Trebakuntzako Institutu Nazionalaren (aurrerantzean, INTEF) doako zerbitzu bat da, eta irakasle eta hezkuntzako profesionalen gune sozial izateko sortu da, heziketa-baliabide irekiak sortu, garatu eta parteka ditzaten han.\nINTEFek beretzat gordetzen du egokitzat jotzen dituen aldaketak egiteko eskubidea; hala, bere aldetik eta aldez aurretik jakinarazi gabe aldatu, ezabatu eta sar ditzake edukia eta zerbitzuak, baita haien itxura edo kokatuak dauden modua ere.\nProcomún erabiltzeko eta han aktiboki parte hartzeko, http://procomun.educalab.es webgunean sartu eta izena eman besterik ez da egin behar.\nProcomún zerbitzuan erabiltzaile-kontu bat sortzeko, 18 urte izan behar dira, gutxienez. Procomún-en izena ematean, baldintza hori betetzen dela adierazten da, eta adierazten da, halaber, onartzen dela sare sozial horren funtzionamendua arautzen duten erabilera-baldintzak eta kode etikoa betetzea. INTEFek edozein unetan eska dezake informazioa erabiltzailearen benetako adina frogatzeko, eta beretzat gordetzen du dagokion epean informazio hori eman ezean erabiltzailearen profila blokeatzeko edo ezabatzeko eskubidea.\nErabiltzaile gisa izena ematean, erabiltzaileak pasahitz batzuk aukeratu behar ditu. Sare honetan sartzeko, sistemak pasahitzak eskatuko dizkio autentifikatzeko, eta erabiltzailea da bere erabiltzaile-izenarekin eta pasahitzarekin egiten diren jarduera guztien erantzulea.\nINTEFek ez du erantzukizunik identifikazio-elementu horien zaintzaren gainean, ezta hirugarrenen batek baimenik gabe haiekin egiten duenaren gainean ere.\nINTEFek erabiltzaile-izen jakin batzuen erabilera murriztu dezake, baldin eta hirugarrenen eskubideak urratzen badituzte.\nProcomún-en izena emateko prozedura\nProcomún zerbitzuan izena emateko, http://procomun.educalab.es orrian egin behar da erregistroa, "Izena eman" aukeran klik eginez. Izena emateko prozesuan, kontuan sartzeko datuak eta datu pertsonalak eskatzen dira.\nErabiltzaileak aitortzen du eta onartzen du bera dela Procomún-en egiten dituen ekarpenen eta hara bidaltzen dituen edukien erantzule bakarra, baita haiek argitaratzearen ondorioena ere.\nErabiltzaileak adierazten eta bermatzen du bera dela (eta zerbitzua erabiltzen duen artean hala izaten jarraituko duela) INTEFek Espainiako Creative Commons lizentziapean argitaratzeko behar dituen lizentzia, eskubide eta baimen guztien titularra, eta betetzen direla bai erabiltzaileak ekarritako materialaren egileak aukeratutako baldintzak eta bai webgunean eta erabilera-baldintzetan jasotakoa. Lizentzia honen baldintzak http://es.creativecommons.org/licencia/-an ikus daitezke.\nErabiltzailea behartua dago jabetza intelektualaren eskubideak hirugarrenen baten esku duen edukirik ez argitaratzera (esklusibotasun- eta publizitate-eskubideak barne), salbu eta eskubide horien legezko titularrak material hori argitaratzeko lizentzia edo baimen formala eman badu.\nINTEFek berariaz baztertzen du erabiltzaileek jarritako edukiaren gaineko erantzukizun oro.\nINTEFek beretzat gordetzen du ekarpenek baldintza hauetan zehaztutako betekizunak betetzen dituzten erabakitzeko eskubidea (nahiz ez dagoen erabaki hori hartzera behartua). INTEFek eduki horiek ezaba ditzake edo erabilera-baldintza hauek betetzen ez dituen erabiltzaile edonori plataformako sarbidea kendu, edonoiz, inolako abisurik gabe eta bere erabaki hutsez.\nINTEFek hala eskatuta eta INTEFen kontura, Emergya Ingeniería SLk tratatuko ditu erabiltzaileek Procomún zerbitzuan izena ematean emandako datu pertsonalak, eta INTEFek horretarako egokitutako datu-baseetan biltegiratuko dira.\nOndorioz, nola Emergya Ingeniería SLk (datu pertsonalen tratamenduaren arduradunak) hala INTEFek (datu-pertsonalen fitxategiaren arduradunak) egoki beteko dute Datu Pertsonalak Babesteari buruzko 1999ko abenduaren 13ko 15/1999 Lege Organikoak (LOPD) eta datu pertsonalak babestearekin lotuta indarrean dagoen edo etorkizunean ateratzen den beste edozein arauk jasotakoa, dagokien jarduera-esparruan eta uneoro.\nOHARRA: Informazio gehiago dago “pribatutasun-politika eta datuen babesa” dokumentuan.\nErabiltzaileak Procomún-en duen kontua ezeztatu dezake (izena eman duen modu bertsuan), http://procomun.educalab.es/ accediendo orrian "Utzi Procomún" esteka sakatuta. Ezeztatzea bideratzean, ezabatu egiten dira erabiltzaileak plataforman duen profila eta beste erabiltzaileek hari buruz ikus dezaketen informazioa. Informazio gehiago dago “pribatutasun-politika eta datuen babesa” dokumentuan.\nINTEFek beretzat gordetzen du 6 hilabete baino gehiagoan jarduerarik gabe egon diren erabiltzaile-izen eta kontuak ezabatzeko eskubidea.\nINTEFek beretzat gordetzen du sarbidea eta/edo zerbitzua noiznahi eta aldi baterako edo behin betiko eteteko eskubidea. Eten hori aurrez jakinarazi gabe egin dezake, eta, izena ematean baldintza hauek onartuta, Procomún zerbitzuko kontuak eta profilak desaktibatzea onartzen da. INTEFek ez du bere gain hartzen zerbitzuaren sarbidea amaitzearen edo etetearen gaineko nahiz hura aldatzearen gaineko ardurarik hirugarrenen edo erabiltzailearen aurrean.\nINTEFek ez du erantzukizunik erabiltzaileek sare sozial honetan emandako iritzi eta azalpenen eta egindako adierazpen eta iruzkinen gainean; haien erantzule zuzena sarera sartzeko pasahitzen titularra da.\nBere helburuak betetzeko, Procomún zerbitzuak ezin ditu erabiltzaile-profilak erabili legez kontrako edo baimendu gabeko jardueretan, beste erabiltzaile batzuei eraso egiten dietenetan, iruzurrezkoetan, iraingarrietan edo gure kode etikoa betetzen ez dutenetan.\nhttp://procomun.educalab.es/ webgunean, INTEFek kudeatzen ez dituen webgune, blog, material edo tokietako estekak aurkituko ditu erabiltzaileak; INTEFek ez du inolako kontrolik haietatik eskaintzen diren eduki, zerbitzu eta produktuen gainean, ezta hirugarrenen batek ematen duen informazioaren edo beste edozein edukiren egiatasunaren gainean ere.\nProcomún web-zerbitzuak cookieak erabiltzen ditu. Xehetasun gehiago nahi izanez gero, jo “pribatutasun-politika eta datuen babesa" dokumentura.\nKode hau da Procomún zerbitzua egoki erabiltzeko oinarria. Sare batean elkarrekin jarduteko arauak biltzen dira, lan- iritzi- eta balio-trukerako ingurune positibo bat sortzen laguntzen dutenak. Kode honen helburu nagusia pribatutasuna, legeak aitortzen dituen eskubideak eta sareko esperientzia orokorra ahalik eta hobekien babesteko jarraibide batzuk ematea da, sarean sartzeko baldintzen osagarri.\nErabiltzaileak ikusten badu hirugarrenen batek sareko arauak urratzen dituela, horren berri eman ahal izango du cau.recursos.intef@mecd.es helbidera mezu elektroniko bat bidaliz.\nProcomún zerbitzuak jakintza-truke librea eta inolako mugarik gabea sustatzen du (edukiari eta erabiltzaileen portaerari dagozkion legezko eta kontratuzko mugak salbu).\nErabiltzaileak, bere profila sortzean, datu jakin batzuk emateko betebeharra du.\nDokumentu honetan ezarritakoa betez, erabiltzaileak ezin du gure sarearen bidez kode etiko hau urratzen duen edo legea betetzen ez duen material, iritzi edo iruzkinik trukatu, partekatu, gorde edo sustatu.\nProcomún sare sozialak kudeatzen dituen komunitateen gonbidapena eta erabilera ezin da erabili helburu komertzialetarako.\nOnartzen ez diren jarduerak\nEz da onartzen legez kontrako edo baimendu gabeko helburuetarako Procomún zerbitzuan sartzea edo zerbitzu hori erabiltzea.\nZehazki esateko, eta zerrenda itxia ez dela kontuan hartuta:\nEzin da iraindu, jazarri, eraso edo mehatxatu Procomún zerbitzuko sareko beste erabiltzailerik edo handik kanpoko hirugarrenik.\nEzin da beste pertsona baten datu pertsonal eta intimorik erabili haren komunitatearen inguruneak zehazten ez dituen helburuetarako.\nEzin da sarea erabili material edo informazio lizun, debekatu, kalumniazko, immoral eta/edo desegokia trukatzeko.\nEzin da jabetza intelektualaren legearen arabera hirugarrenen batena den materialik trukatu, haren baimenik gabe. Ezin da, orobat, egile-eskubideei, marka erregistratuari edo antzeko beste eskubideren bati buruzko abisurik kendu.\nEzin da erabili Procomún zerbitzua birusak zabaltzeko edo zabor-posta, programa maltzurrak eta/edo sarearen beraren edo beste edozein software, hardware edo telekomunikazio-ekiporen funtzionamendua hondatzen edo mugatzen duten programak bidaltzeko. Ezin da Procomún zerbitzuari kaltea, gainkarga edo hondatzea eragin diezaiokeen inolako jarduerarik ere egin.\nEzin da identitate faltsua edo beste pertsona edo erakunde batena usurpatuz konturik sortu.\nErabiltzaile batek aurreko jardun horietakoren bat egiten badu, INTEFek, larritasunaren arabera eta bere irizpideari jarraikiz, erabiltzailearen profila eten nahiz bertan behera utzi ahal izango du berehala, eta, behar bada, egin ezin diren jardueren zerrenda hori betetzen ez duten profilen edukia kendu.\nAurreko paragrafoan ezarritakoa aplikatzeko, beharrezkoa bada, INTEFek automatikoki utziko du bertan behera erabiltzaile-profila. Horren ondorioz inolako kalte-ordainik jasotzeko eskubiderik ez da izango. Ondorio horietarako guztietarako, INTEFek indarrean dagoen legedia hausten dela ikusten badu edo delituren baten susmoa badu, eskumena duten agintari judizial edo polizialei jakinaraz diezaieke eta haiekin elkarlanean jardun.


Santurtziko Antzerki Jaialdia, Bizkaiko antzerkiaren erreferentea - Serantes Kultur Aretoa\nHasiera > Albisteak > Santurtziko Antzerki Jaialdia, Bizkaiko antzerkiaren erreferentea\nSanturtziko Antzerki Jaialdia, Bizkaiko antzerkiaren erreferentea\nAurten ere antzerkia bertoko eta kanpotarren topagune kulturala izango da Santurtzin, oraingo honetan urriaren 23tik azaroaren 28ra burutuko delarik urteroko antzerki-jaialdia.\nEdizio honetarako hogei ikuskizunez osatutako programazioa antolatu dugu, aurten denon eskura, Santurtziko Antzerki Jaialdiak prezio merkeen alde egindako apustuari esker. Izan ere, horixe da jaialdiaren ezaugarrietako bat, hasiera-hasieratik makina bat laguni Taliaren Artea gozatzeko aukera eman diena. Gainera, aurten kale-antzerkiko egitaraua handitu egin da, 2000ko hamarkadaren hasierako urteetan arrakasta handia izan zuen formatua berreskuratuz, guztiz doan.\nHorrela bada, jaialdia KALE FREE kale-antzerkiak jarriko du abian urriaren 23an. Egun horretan eta hurrengo bietan (urriaren 23, 24 eta 25ean) jarduera-formatu honetako ikuskizunak gozatzeko aukera egongo da, eta bertan umorea, trebetasun fisikoa eta musika izango dira protagonista nagusiak.\nKALE FREE programak Gernika Parkea izango du topagunea eta gure jaialdian formatu hau jorratu den guztietan bezala, aurten ere kalean hamaika ikusle batzea espero dugu, zerupean eskainiko diren ikuskizunez disfrutatzeko.\nItaliar erako antzerkia Serantes Kultur Aretoan ikusi ahal izango da, eta bertan umeentzako 4 antzezlanez gain, helduentzako bederatzi ikuskizun egongo dira, genero aniztunak, nahiz eta komedia izango den nagusi.\nProgramatutako konpainietako bat Portugaletik etorritako Cahpitó konpainia da, Santurtzin ondo ezaguna bera, zeinek Macbeth originala eskainiko digun. Ez da estrainaldi bakarra izango ordea, urriaren 25ean Gorakada Konpainiak azken ekoizpena (Moby Dick) antzeztuko du lehenengoz eta horrez gain, beste zortzi ikuskizun lehenengoz ikusteko aukera izango dugu Euskadin.\nBestalde, Euskadiko antzoki publikoetako programatzaile guztiak jaialdian bertan egingo den bilera batean elkartuko dira ohiko asanblada egite aldera, gure erkidegoko antzoki publikoen jarduerekin lotutako hainbat gai jorratzeko helburuz.\nHurrengo hau da Jaialdiaren programazioa:\nKALE FREE – Gernika Parkean- KALE ANTZERKIA, Jon Zabal Magoak aurkeztuta DOAN\noct-23 Zirkua: “Bambalas”, Bamboleo Konpainia(Argentina-Madrid)\nZirkua: “Ekilibuá”, Maintomano Konpainia (Frantzia-Gaztela eta Leon)\noct-24 Bowjangles- hari laukote berezia\noct-25 “Sueños de Arena” BorjaYtuquepintas –harea, zirku, txotxongilo eta musika-artea\nMusika/Antzerkia“Abandónate mucho”, Las XL\nMusika/Clown Marabuntaren eskutik\noct-25 “Moby Dick”Gorakada Teatroa (familientzako antzerkia) 4 €\noct-30 “Juanita Calamidad” Chirigóticas Konpainia 12 €\noct-31 “Bobas y Gallegas” (Mofa & Befa Urrezko Mendean) 12 €\n11-ene “Pinocchio” La Baldufa Konpainia (familientzako antzerkia) 4 €\n11-jul Nuestras Mujeres, Gabino Diego, Antonio Garrido eta Antonio Hortelanoren eskutik 18 €\n11-ago Dantza “Laboratorio Inocencia” (Familiarrentzat) 4 €\n11-dic Kreditua (Euskaraz) 10 €\nnov-13 “Macbeth” Chapitó Konpainia (Portugal) 12 €\nnov-14 “La Sesión final de Freud”, Tamzin Townsendek zuzenduta 15 €\nnov-20 “Si la cosa Funciona” José Luis Gil, Ana Ruiz eta Rocío Calvoren eskutik 18 €\nnov-22 “Wangari Zuhaitz Neska” (Familientzako antzerkia) 4 €\nnov-27 “El Crimen de la hermana Bel” La Pavana 12 €\nnov-28 “Atchúusss”, Malena Alterio, Adriana Ozores, Fernando Tejero, Enric Benavent eta Ernesto Alterioren eskutik 18 €\nNazioarteko Abesbatzen Santurtziko Topaketen XXXVI. Edizioa


Jai egunak — Eibar.ORG | Eibarko peoria\nHemen zaude: Hasiera / Blogak / Kalamuatik Txargainera / Jai egunak\nLeire Narbaiza 2011/10/25 19:48\nEstatutuaren egunean jairik egin duzue?\nNik bai. Jai egin dut. Tira, jai izan dut, desberdina da eta. Joan nintekeen lanera, baina ezin izango nuen errekuperatu. Horretarako etxean hobeto! Lau egun jai izan ditugu, gainera.\nUrriaren 12tik urtero errepikatzen dena: jai espainolik ez! Ados nago. Baina jai katolikoei bai? Bizitza guztian hartu ditugun aitzakiaz, horien kontra ez du inork ezer esaten. Hala ere, ez dira bizitza guztikoak, hauek ere aldatu dituztelako; izan ere, hainbat kendu digute, Korpusa, esate baterako. Ez dugula ezer ospatzeko ere badiote. Egia esateko, ospatu, nik ez dut ia bat bera ere ospatzen. Ez naiz lanera joaten eta kitto! Igandeak jendeak ospatu egiten ditu, ala? Edo Aste Santua? tira, tira.\nJai katolikoek gure bizitza gobernatzeari ez deritzot ondo. Gabonak dauzkagu, gero Aste Santua. Gabonak beti egun bertsuetan dira, baina Aste Santua? Ilargiaren araberako jaia da! Iaz oso berandu izan zen eta bigarren hiruhilekoa amaiezina egin zitzaigun; eta hirugarrena, ostera, bat-batean pasatu.\nAurrekoaz gain, txarto ikusten dut jai guztiak udazkenean pilatuta agertzea (gutxienez EAEn): urriaren 12 eta 25 jai, azaroaren 1ean jai eta abenduaren 6 eta 8 jai. Ostean, Gabonak. Erritmoa hartu ezinda. Gabonak pasa eta gero, ez dago jairik Aste Santura arte. Gero maiatzaren 1a. Ondorik, udako oporrak. Nongo buruan sartzen da banaketa hau?\nHala eta guztiz ere, euskaldunak edo gureak jartzekotan ez nuke jakingo noiz eta zeintzuk jarri. Laiko eta euskaldun, zaila delako. Argi daukat maiatzaren 1a salbatuko nukeela, baina bestela… Solstizioak, beharbada, Sanjuan eta Gabonak, birbataiatutako jai zaharrak direlako? Agian! Baina bestela, zeintzuk?\nHau argitu bitartean, egutegia gorri dagoenean egingo dut jai, begiratu barik zer etiketa daroan. Bestela egin ezean ez dit-eta inork eskertuko; ezta neure buruak ere.\netiketak: udazkena, jaixak, Txargainen, gorri\nNik garbi jakanat. Libre emoten doskuen egun gehixenetan benetan ez dagon festarik. Eta festa askotan ez jonagu eguna libre. Burua begiratu biharko joskuen. Benetan festa-festa ze mailakuak izaten dittun? ba herrika edo auzuneka izaten dittun. Errealitatia don. Nere konponbidia? Udaleri emon egunak libre jartzeko egun gehixago eta udalak orduan bai jarriko juen libre festa danian. Adibidiak mordo-mordua dittun. Herri guztixetan gauza bera gertatzen don eta.\nNik ere antzeko kontuak pentsatu nituen atzo, batzuk lan egitea erabaki zutela jakitean. Makina bat okerragoak egiten ditugu ba! Eta gainera jakinekoa da erabateko koherentzia ezinezkoa dela. Urtero inauteriekin barregura sartzen zait, batzuk hasten direnean justifikatzen "festa paganoak" eta ez dakit zelako txorrada direla. Bai, paganoak, eta Aste Santuaren arabera dakigu noiz den Eguen Zuri... Baina total, gaur egun alperrik holako burukominak. Gurean, egutegia umeek jartzen dute. Haiek eskola badute, nik lan, eta haiek jai badute, nik ere bai!\nLeire, inoiz ez zara Bermeora etortzen? Erdu, animatu zaitez. Santanderren bezala jantziko naiz, nire armairuak eta tiraderak erakutsiko dizkizut eta gero bazkaltzera joango gara. Ordutegiak adostu behar ditugu. Bestela, barikuetan Zornotzara 15:20ean irits ninteke, eta badago jatetxe bat 15:30ak arte ematen duena. Zer deritzozu?\nOrokorrean ados nago Leire.\nBaina jai egunak erabakitzeko txiripa erabiltzea ez zait gaizki iruditzen. Bestela bizitza oso monotonoa bihurtuko genuke "hilero zubi bat hilaren 13an" edo antzerako sistemekin.


Prensa Datoak Amankomunean – Ekaitz Zárraga – Egonaldiaren aldia: Uzktailak – Abenduak 2018 – Wikitoki\nAugust 17, 2018 August 17, 2018 wikitoki\t0 Comments Bootstrap, Clojure, CouchDB, Datoak amankomunean, Google Docs, Luminus, MongoDB, Prentsa datoak amankomunean, Semantic-UI, software libre, SQL\nHasiera, datuak amankomunean jartzen\nBa hori da nire eginkizuna erresidentzia honetan, izenburuan jartzen duena: Datuak amankomunean jartzeko aplikazio bat egitea. Prensa kontaktu datu base bat egiten ari naiz.\nGoogle Docs-en gordeta dagoen prentsa-kontaktu datu base bat aplikazio konkretu batetara mugituko dugu, datu horiek gorde, bilatu eta editatzeko prestatuta dagoena.\nZergatik ez jarraitu Google Docs erabiltzen?\nHoni buruz esateko gauza asko dago, baina pare bat bakarrik aipatuko ditugu oraingoan.\nGoogle-en don’t be evil leloa lelo bat baino ez da. #FuckOffGoogle\nAplikazio espezifiko bat izatea gure prozesuak hobetu ditzake modu askotan. Kasu honetan, bilaketak erraztuz eta aukera emanez etorkizunean garapen berriak gehitzeko. Malgutasun eta optimizazio asunto bat da. Burujabetza teknologiko asunto bat ere.\nEta pertsonalki, zer?\nAurreko puntuak niretzat nahikoak dira, ez pentsa, baina batzutan guztia alineatu daiteke magia lortzeko.\nEsandakoaz aparte, egindako aplikazioa Software Libre moduan argitaratuko da guztiok erabili edo eraldatu ahal izateko. Horrek poztasun eta betetasun totala ez badit ematen, zerk emango dit?\nBa gauza bat bururatzen zait: Bidean gauza berriak ikastea.\nHori egingo dugu beraz. Wikitokiren burujabetza teknologikoa hobetzen dugun bitartean gauzak ikasi eta guztientzako tresna berri bat eratuko dugu. Tratu hoberik ez dago.\nLana, etorkizuna eta iragana\nEgin beharreko lana erreza da azaltzen: Prentsa kontaktu datu base bat egitea.\nNoski, lan honek baldintza batzuk gehiago ditu, eta hauek lortzeko Gorka (Urbanbat) eta Paula-rekin (Sarea) batu nintzen hilabetearen hasieran. Hiruron artean analisi bat egin genuen eta zer egin erabaki genuen. Hemen laburpentxoa:\nRol ezberdinak izango ditu: Editorea, Administradorea eta Irakurlea.\nPolita izango da, eta ez hortera. Minimalista. Puntu honek garrantzi handia dauka.\nMalgua izan behar da etorkizunean kontaktu mota gehiago sartu ahal izateko.\nHortik aurrera, nire lana egun hauetan nahiko independentea izan da teknologian murgildu behar nintzelako eta kodearen egitura definitu baino lehen ezin delako gehiegirik erakutsi.\nNahiz eta horrela izan, egindako lanaren analisitxo bat egin dezakegu.\nHasteko, teknologia stack bat erabaki behar da, eta helburu pertsonal bezala ikastea nahi dudanez, azken hilabeteetan aztertzen egon naizen Clojure lengoaian oinarritutako framework bat erabiltzea erabaki dut: Luminus. Noski, horren atzean arrazoi gehiago dago, aplikazioa mantentzeko eta instalatzeko erreza izango da, sinplea, etab. Alde txarra izango du ere: nahiz eta oso komunitate aktiboa izan, Clojure ez da oso lengoaia erabilia eta, nire aldetik, ez dut gehiegi dominatzen oraindik.\nErabakitako framework-a oso modularra denez eta aukera asko ematen dituenez bestelako erabakiak egin behar dira aldi berean.\nBatetik, datu base bat aukeratu behar da. Aplikazio honetarako MongoDB edo CouchDB datu baseak aztertu ditut dokumentuetara bideratuta daudelako, egitura hori baita gure aplikazioarekin ondo datorrenetariko bat, baina azkenean, sinpletasuna bilatuz, SQLite-rekin geratu naiz. Framework honekin gainera, beharrezkoa balitz, beste SQL datu base batetara migratzea oso erreza izan daiteke. Hau ez da batere erabaki erreza izan, baina azkenean, proiektu honetan, erreztasuna eta simpletasuna garrantzi handiagoa zeukatela erabaki dut.\nBeste aldetik, estilo bat aukeratu behar da. Ni, diseinatzailea ez naizenez, interfazeak egiteko framework bat erabiliko dut, kasu honetan. Diseinuan adituak ez diren ni bezalako pertsona teknikoek askotan Bootstrap frameworka erabiltzen dute. Nire ustez, Bootstrap-ek ez du lehen adierazitako bigarren baldintza guztiz betetzen, horregatik erabaki dut Semantic-UI erabiltzea.\nErabakiak hartuta programazioarekin hasteko momentua da, eta hori izan da egun hauetan gehien egin dudana. Datu basearen datu modeloa definitu, kontsultak definitu eta erabiltzaileen erregistroa kudeatu. Horretan sartuta ibili naiz.\nEz dauka interes gehiegirik baina behin hori bukatuta izanda, bestea askoz ere azkarrago joango da eta aplikazioaren itxura etab-etan kontzentratzeko aukera izango dugu.\nAzkeneko egun hauetan rol ezberdinen kudeaketarekin ibili naiz. Hori bukatzerakoan zuzenean datuak bistaratzera joango naiz eta aplikazioa martxan jartzeko oinarri guztiak prest izango ditut. Hortik aurrera, aplikazioaren interfazearen plantillak egin eta funtzionalitateak eratzen joango naiz Wikitokiko lagunekin batera. Ikusiko dugu zelan ateratzen den.\nEspero dut irakurritakoa interesgarria izatea.\nAplikazioaren kodea ikusi nahi baduzue, nire garapena gainbegiratu, galderak egin, edo nahi duzuena, nire repositorioa irekita dago guztiontzat (kodea development adarrean dago momentuz).\n← Azken post honekin Euskera egonaldiari amaiera ematen dio Mikel Aginagalde Bastardok – Esperimentazio aldia: 2018ko otsaila – ekaina\nNot A Soho – Egonaldia: Uztailak – Abendual 2018 →


Euskaldunak: arduratsu, jantzi eta militanteen tribua! –\nEuskaldun izatea erantzukizun handiko zeregina da. Egun osoko dedikazioa eskatzen du eta jakintza entziklopedikoa ezinbestekoa da. Hizkuntzan aditua izan behar dugu eta euskararen nondik norakoak ondo ezagutu behar ditugu. Esate baterako, dialektologian oinarrizko ezagutza beharrezkoa da: euskalki bakoitzak zer berezitasun daukan eta non erabiltzen den. Historia-nozio batzuk izatea ere komeni da. Gauza jakina da enpatia handiko animalia morbosoak garela, eta euskarak jasandako zapalkuntzak moralistak asetzeko beste pasadizo ditu. Pasadizo kutunak frankismoaren zapalkuntzarenak eta gazteleraz kostata egiten zuten euskaldunenak izaten dira, euskarari eutsi ziotenak beste irtenbiderik izan ez zutenak izan balira bezala. Oharra: gertuko kontakizunek puntu gehigarriak ematen dituzte.\nHizkuntzan aditua izateaz gain, euskaraz egiten diren adierazpideak ere ezagutu behar ditugu. Hamaika arte dago, baina hiru menperatzea beharrezkoa da: musika, literatura eta, nola ez, bertsolaritza. Bost axola gustuko ditugun ala ez, menperatu egin behar direlako. Sortzaile mainstreamez gain, sakonean ezagutu behar ditugu eszena guztiak, izan ere, beti baitago lagun baten laguna liburu bat edo disko bat atera duena. Kultura garaikidearekin batera ezin dira klasikoak ahaztu. Ez dago jakiterik noiz identifikatu beharko dugun Aresti edo Xalbadorren aipu bat. Sasoian sasoiko gaiak ere badira, folkloreari lotuak batez ere. Adibidez, udako dantzaldiak direla-eta, ondo dago euskal dantzei buruz ikasitakoa gogora ekartzea eta Miel Oxin eta enparauei buruzkoa inauterietan. Hori gutxi balitz, kontuz joera berriekin, ze Handia pelikularen arrakastari esker zineman pilak jarri beharko ditugu.\nEuskaldun izatea, berez, exijentzia handiko beharra bada, euskaldun alfabetatua izateak exijentzia- maila koska bat gehiago igotzen du. Arestian aipatutakoaz gain, guardiako-zuzentzaile, -itzultzaile eta, finean, -euskaltzain izendatzen gaituzte de facto. Horren ondorioz, edozein gairi lotutako testuak zuzendu edota itzuli beharko ditugu alegria-dulantziz ala ez. Berbarako, berdin-berdin itzul dezakegu prentsa- ohar bat, hileta bateko azken agurra eta Ken Zazpiren kanta bat. Benetan be, oso esperientzia aberasgarria da, curriculumetako atalen batean agertu beharko litzatekeena. Izan ere, C1 bat dugunoi lan-elkarrizketetan galdetu beharko ligukete jardunean gauden euskaldunak garen ala ez.\nZaila da gu aurkitzea, jende preziatua gara; are gehiago Bilbon, eta aurkitzen gaituztenean animalia exotiko baten pare sentitzen gara. Parekoak ez du sinesten bilbotar euskaldun baten aurrean dagoenik. Erdalduna bada, edo euskaldun erretiratua, pentsatuko du herri batekoak garela. Bizkaieraz, edo bizkaiera antzean, egiten badugu Durango eta Ondarroa artean kokatuko gaitu, sekula santan Arratian edo Nerbioin, bestela Gipuzkoan. Euskalduna bada kate- maila galdua edo galzoriko espeziea garela pentsatuko du. Jatorra bada, zorionduko gaitu euskaraz egitearren, bestela, ‘baina Bilbon badakizue euskaraz egiten?’ galdetuko digu destainez. Gero batak zein besteak galdetuko digute euskara etxean ikasi dugun eta, eskolan edo euskaltegian ikasi badugu, ‘oso ondo egiten duzu’ erantzungo digute harridura disimulatu bitartean. Azkenik, gure arropari erreparatuko diote. Mendi-botak, petatxo prakak eta belarritakoak ez baditugu janzten, bere onenean pentsatuko dute irakasleak garela, edo frikiak, baina nekez pasatuko zaie burutik euskaraz bizi nahi duen jende normala garenik. Stress linguistikoaren ajeak omen.\nAzken batean, euskaldunok militanteak, alternatiboak, euskaltzaleak, gaztetxeroak, ekologistak, feministak edota kultura-zaleak, finean progreak, ei gara, euskaldun izateko molde bat eta bakarra balego bezala. Arrazoi asko dago topikoaren atzean eta bat baino gehiago guk geuk elikatua. Esaterako, gure hedabide askoren agendari erreparatuz gero, gai aukeraketa eta berau jorratzeko erabiltzen ditugun tonu eta ikuspegiak ikusita, ohartuko gara kanpotik ematen dugun itxurak sarritan bat egiten duela topikoarekin. Askotan, euskaldun gutxiri interesatzen zaizkigun kultura handiko gaiekin betetzen ditugu hedabide askotako orriak, eta horrek gure kultura- zale fama elikatzen du. Gure kritikei arreta jarriz gero, konturatuko gara normalean gure kitschetik ateratzen direnak egurtzen ditugula. Euskadi Gaztea kritikatzea maite dugu ustezko euskaldun-moldetik kanpo dagoelako. Bost axola digu euskarara gazte gehien hurbiltzen duen hedabidea izateak, ez bada guk nahi dugun bezalakoa.\nNahiago dugu gure moldearekin bat egiten duen edozein hitz-hurrenkera infumable goraipatzea, euskaldunak, oharkabean, hiriko-tribu bilakatu garelako gure kode, erreferentzia eta zirkuitu propioekin.\nOharra: Argazkia Wikipediatik atera dut, Creative Commons lizentziapean dagoena, eta Argia aldizkaritik atera zuena (zelango buelta!)\nEuskaldunak: arduratsu, euskalduntasuna, euskara, jantzi eta militanteen tribua!, tribua, tribuak


ATEAK INDARKERIA MATXISTAREN AURKA — Gaztezulo\nATEAK INDARKERIA MATXISTAREN AURKA\nATEAK INDARKERIA MATXISTAREN AURKA Indarkeria matxistaren aurrean argi dago ezin garela isilik gelditu. Berdina pentsatu zuten Ateak/Puertas proiektuko antolatzaileek eta horretarako artearen bidea aukeratu; bidegabekeriak salatu eta ahanzturan eror ez daitezen tresna ezin egokiagoa baita sorkuntza. GAZTEZULOk proiektuko kide batekin egoteko aukera izan du. https://www.gaztezulo.eus/albisteak/ateak-indarkeria-matxistaren-aurka https://www.gaztezulo.eus/albisteak/ateak-indarkeria-matxistaren-aurka/@@download/image/Tabakalera 3.jpg\nIndarkeria matxistaren aurrean argi dago ezin garela isilik gelditu. Berdina pentsatu zuten Ateak/Puertas proiektuko antolatzaileek eta horretarako artearen bidea aukeratu; bidegabekeriak salatu eta ahanzturan eror ez daitezen tresna ezin egokiagoa baita sorkuntza. GAZTEZULOk proiektuko kide batekin egoteko aukera izan du.\nJon Martijak, Ateak/Puertas erakusketaren komunikazio arduradunak, erakusketa honen nondik norakoak azaldu dizkigu eta baita Tabakalerako erakusketara hurbiltzeko gonbita luzatu ere.\nNola sortu zen proiektuaren ideia?\nEkimen hau Dimension-eko Presidente eta Sormenezko Zuzendari Exekutiboa den Guille Viglionek jarri zuen martxan. Agentzian Berrikuntza Sozialeko Laborategi bat dugu, Rezink, eta honen bitartez bideratu da indarkeria matxista salatu eta horren inguruan hausnartzeko proiektu hau.\n2018an Espainiar Estatuan 47 emakume indarkeria matxistaren baitan erailak izan ziren. Batzuetan badirudi hau estatistika hotz bat besterik ez dela, albistegietan berri tamalgarri bat, baina hurrengo egunean ahaztu egiten dena.\nGuk errealitate latz hau ikusgai jarri nahi genuen eta horretarako, hainbat artistekin harremanetan jarri ginen, eraildako emakume bakoitzarengatik ate batean artelan bat egin zezaten. Ate guzti horiekin, martxoaren 31ra arte Tabakalerako Plazan ikusgai egongo den Ateak/Puertas erakusketa antolatu dugu, baina gure asmoa ekimen hau Donostiatik harago eramatea da. Ahal bada, Euskal Herritik kanpo ere, Espainian zehar ikusgai egon daitezen.\nZein artista aukeratu dituzu? Zergatik horiek?\nGehienbat artista euskaldunak aukeratu ditugu eta korronte eta teknika artistiko ezberdinetan murgilduta daudenak: streetart-a, ilustrazioa, eskultura… diziplina ezberdinetako artistek parte hartzea nahi genuen. Denek musu-truk parte hartu dutela nabarmendu nahi nuke eta beraien eskuzabaltasuna eskertu.\nZer egingo da ondoren sorkuntza horiekin?\nBa aipatu dudan moduan, gure asmoa da Ateak/Puertas erakusketa, 2019ko amaierara arte, Euskal Herritik kanpora ere ikusgai egotea da. Horretarako, Dimension-etik erraztasun guztiak emango ditugu edozein erakunde, instituzio edota elkartek bere herri edo hirian ikusgai jarri dezan erakusketa. Edozein eskaera egiteko, info@puertas.art helbidera idatzi dezake interesa duen orok.\nEskertu behar dugu Real Sociedad Fundazioa, Donostiako Udala, eta Gipuzkoako Foru Aldundiaren laguntza orain arte egin diren erakusketak gauzatzeko (Anoetako Estadioan, Donostiako Udaletxeko pleno aretoan, eta Aldundiaren jauregiko arkupetan). Baita Tabakalerari ere, noski! Eta Emaús Fundazioak ere parte hartze garrantzitsu bat izan baitu ekimen honetan ateak emanez.\nUrte amaieran, erakusketaren ibilbide osoa amaitu ostean, oraindik ez dugu argi zer egingo dugun artelanekin, baina ez dira soto batean gordeta geldituko. Urtea amaitu ondoren ere indarkeria matxistaren aurka lagungarriak izan daitezen formula baten bila gabiltza oraindik.\nZerbait gehiago aipatu nahiko zenuke?\nBa eskertu GAZTEZULOri Ateak/Puertas-en inguruan hitz egiteko aukera hau eskaintzeagatik, ze gainera, benetan uste dugu gizarte guztiarentzat interesagarria izan daitekeen ekimena dela hau, bereziki gazte eta nerabeentzat: Beraien esku dago etorkizuneko gizarteak zein balore izango dituen erabakitzea. Beraz, ez galdu Tabakaleran erakusketa ikusteko aukera.


Hegoaldean | 2017ko Apirilaren 13a\nAlde guzietan eta molde berezi batez nazioarteko prentsak txalotu badu bakegileek antolatu operazioa, ez da denen iritzia berdina.\nBakea egitea, gerla egitea baino zailagoa dela errepikatu dute bakegileek zeren bakea ez da bortizkeriarik-eza bakarrik. Larunbateko baitezpadako urratsaren ondotik, beste zenbait, zailagoak, gelditzen dira egiteko.\nKorrikaren aurtengo 20. edizioak ezin hobeki bururatu du Iruñean bere ibilaldia: 11 egunez, Euskal Herri guzia alde batetik bestera zeharkatu ondoan, zazpi herrialde, 2.557km, 46.200 parte hartzalerekin.\nEtxebarri Erretegia, munduko seigarren jatetxerik onena\nAxpeko Etxebarri Erretegiak seigarren postua lortu du “Restaurant” aldizkariak egiten duen 'Munduko 50 jatetxerik onenak' zerrendan.\n'Naparra'ren arrastorik ez dute aurkitu\nJose Miguel Etxeberria 'Naparra'ren gorpuzkinak aurkitzeko ahaleginak egin dituzte Landesetan, bainan ez dute arrastorik aurkitu.\nEusko Jaurlaritzak bulego berria ireki du Londresen\nEusko Jaurlaritzak merkataritza bulego berria ireki du Londresen, hain xuxen 'Brexit'ak dudak eta zalantzak eragiten dituen garaian euskal enpresen esportazioen jomuga nagusietako bat Erresuma Batua da, lehenbiziko 5 postuetan kokatzen dena.


San Gregorio eliza (Ataun) - Wikipedia, entziklopedia askea.\nSan Gregorio eliza (Ataun)\nSan Gregorio Magno eliza Gipuzkoako Ataun udalerriko San Gregorio auzoan dagoen eliza bat da. Auzoak eliza honi izena zor dio.\nSan Gregorio Magno eliza\nSan Gregorio elizaren irudia.\n42° 59′ N, 2° 11′ W / 42.98°N,2.18°W / 42.98; -2.18Koordenatuak: 42° 59′ N, 2° 11′ W / 42.98°N,2.18°W / 42.98; -2.18\nSan Gregorio elizan dago, izen berdineko maldan. Alboan Zelebarreko dorretxea du, eta bertatik hurbil Joxe Miel Barandiaranen jaiotetxea eta bizilekua izan zena ere badago, Sara etxea.\nAuzoa eta atzealdean eliza.\nNahiz eta gaur egun bertako oinplanoa gurutze latindar itxurakoa den, hasiera batean errektangeluarra zela esan behar da. Gaur egun ez du erretaularik eta Kristo handi batek jainkotegia presiditzen du. Honen ondoan XVIII. mendean erretaula zuen San Gregorioren irudi bat aurkitzen da hain zuzen ere. Eliza hau jada 1535. urtean aipatua da.\nJainkotegi honetara jende asko entzumenaren gaitzak sendatzeko eskaerekin hurbiltzen ziren, horretarako sagrarioko lanparako olio tanta batzuk belarrira botatzen zituztelarik. Joxe Miel Barandiaranek bizilagunak nola sakristiara San Gregorio gurtzera nola joaten ziren bilduta du. Berak jendea batez ere lehorteen aurka errezo egitera joaten zela zioen.\nAzken aldaketa 23 abendua 2019(e)an, 09:41(e)tan